
Elmar a presenta propuesta pa rebaho di 
tarifa di coriente 


Asina a informa minister 
di Asuntonan Economico, 
Comunicacion y Desar- 
oyo Sotenible, Geoffrey 
Wever ayera den oranan di 
atardi, despues cu tabatin 
cierto discusion tocante e 
topico aki. ELMAR N.V 
tambe a reacciona riba es- 
aki diahuebs den oranan 
di anochi. 


Minister Wever a declara cu 
ayera nan a ricibi un carta 
di ELMAR unda ta duna un 
propuesta pa rebaha di tarifa 
di coriente y tambe nan a 
haya un splicacion di dje. 


“Awo nos expertonan ta re- 
visando e propuesta pa asina 
nos por tuma un decision 
responsabel y husto pa cu 
e tarifa nobo, e siman ta ce- 
rando, pero e trabao impor- 
tante ta sigui. Pa otro siman 
tin mas claridad riba e topico 
aki,”minister Wever a indica. 


Den un comunicado pa pren- 
sa di dia 29 di maart, minister 
Wever hunto cu minister di 
Energia, Glenbert Croes a 
splica cu den luna di juli di 
aña pasa, WEB y ELMAR a 
informa Gobierno di Aruba 
cu como consecuencia di e 
aumento di prijs di petroleo 
riba mercado internacional, 
mester aumenta e prijs di awa 
y coriente mester. 


Segun Gobierno di Aruba a 


sigura, nan verifica tur calcu- 
lo y cifra financiero y a duna 
un aprobacion di 6 luna pa 
aumenta e prijs di coriente, 
bao di condicion cu dia 1 feb- 
ruari 2023 mester reevalua 
esaki. Pues e aumento ta va- 
lido te cu 1 februari 2023. E 
aumento aki tabata necesario 
pa garantisa e suministro di 
awa y coriente na Aruba. 


“Mirando cu no tin un apro- 
bacion di Gobierno di Aruba 
pa un ahuste di e prijs di cori- 
ente pa e periodo despues di 
1 februari 2023, e facturanan 
cu ELMAR a emiti over e 
luna di februari 2023 ta den 
violacion di e concessievoor- 
waarden y nos a informa EL- 
MAR na varios ocasion di 
esaki a traves di varios carta 
cu mi a manda ELMAR den 
nomber di mi mes como e 
minister encarga cu tarifa se- 
gun e concesion y tambe den 
nomber di colega minister 
Glenbert Croes cu ta encarga 
cu energia di Aruba”, segun 
minister Wever. 


Dia 28 di maart e ministernan 
a manda carta na Elmar pa 
informa cu nan tabatin te cu 
diabierna 31 di maart, 2023 - 
12:00pm pa presenta un pro- 
puesta financiero pa por esta- 
blece e prijs di coriente desde 
1 februari. “Prijs di coriente 
ta halto y ta afecta e costo di 
bida di tur ciudadano. Banda 
di esaki e ta un peso grandi pa 


gastonan operacional di em- 
presanan cu ta conduci infla- 
cion directamente. Pa es mo- 
tibo e no por ta asina cu un 
tarifa ta wordo cobra cu no a 
wordo aproba door di Gobi- 
erno di Aruba,” e documento 
a indica. 


Di su parti, ELMAR den un 
comunicado a señala cu nan 
a publica un video riba nan 
rednan social pa duna infor- 
macion tocante e relacion 
entre ELMAR y WEB Aruba 
N.V. Den esaki nan a expresa 
cu “ELMAR ta cumpra elec- 
tricidad for di WEB. Pa por 
baha tarifa di coriente, WEB 
mester baha nan tarifa di 
benta di electricidad na EL- 
MAR. Esaki ta importante 
pa tur cliente di ELMAR por 
compronde e relacion entre 
e dos companianan aki. Un 
otro dato a wordo presenta 
den e video ta e hecho cu 
80% di benta di coriente ta 
wordo usa pa paga WEB. 
Ademas, lo tin informacion 
tocante e ganashinan cu EL- 
MAR ta ricibi, y kico nos ta 
haci cu e ganashi aki pa cubri 
e trabaonan di mantencion 
y proyectonan di expansion 
riba e grid di coriente. Final- 
mente, e video lo trata tambe 
e responsabilidad riba e fian- 
zanan di e companianan di 
utilidad na Aruba, esaki lo 
ta e topico final cu lo wordo 
trata den e video informativo 
aki”. 


A lansa encuesta pa 
investigacion riba rol di 
Fundacion Respeta Mi den e 
comunidad 


Michelmira Arends ta un studiante na Universidad di 
Aruba y ta den su di 3 aña di Social Work and Develop- 
ment y actualmente e ta haciendo su pasantia (stage) 
na Fundacion Respeta Mi. Hunto cu e fundacion Ar- 
ends kier investiga e rol di e Fundacion Respeta Mi den 
e comunidad y tambe e percepcion di abuso y negligen- 
cia di mucha na Aruba. 


Riba pagina di Facebook oficial di Fundacion Respeta Mi, a 
publica e investigacion y segun e encuesta ta indica, e resulta- 
donan di e investigacion aki lo contribui cu informacion ariba 
con frecuente e servicionan di e fundacion ta wordo usa, con 
pa informa comunidad tocante fundacion, e conocemento 
di abuso di mucha den comunidad y cual ta e formanan di 
abuso cu a wordo experencia. 


Ademas, e encuesta ta enfatisa cu e informacion aki ta necesa- 
rio pa Fundacion Respeta Mi por desaroya plannan sostenibel 
pa futuro. E investigacion aki ta pa participantenan mayor di 
18 aña di edad. 


Fundacion Respeta Mi a wordo funda na aña 1991 bao e 
nomber Fundacion Contra Abuso Sexual di Mucha y na 
2010 a cambia e nomber oficialmente pa Fundacion Respeta 
Mi. Mirando e casonan di abuso sexual cu tabata tumando 
luga, e trahadonan social e tempo ey tabata kier contribui na 
prevencion di esaki pa medio di brinda informacion y trece 
conscientisacion ariba topico aki. 


Fundacion Respeta Mi ta contribui na prevencion di abuso di 
mucha cu ta enfoca ariba e trabou preventivo y no curativo. E 
meta di e fundacion ta pa tin suficiente personal profesional y 
educa disponibel pa yuda den e area aki. 


E encuesta ta remarca cu e fundacion a formula un plan di 
maneho y ta implementando esaki pa sigura cu su mesun 
miembro-, personal- y profesionalnan cu ta traha den e sector 
social, educacional, huridico y medico den e ramo di preven- 
cion di abuso di mucha ta wordo educa continuamente y ta 
ricibi training. 


“Esaki mester conduci na mehoracion di cooperacion bao di 
diferente instancia na Aruba y cu ta wordo traha ariba for- 
mulacion di un plan integral ariba tereno di abuso di mucha. 
E publico general tambe ta wordo continuamente informa y 
conscientisa tocante kico ta abuso di mucha y e necesidad pa 
prevencion di abuso di mucha y e posibel alternativanan,” e 
encuesta ta señala. 


E encuesta ta tuma aproximadamente 15 minuut y participa- 
cion di tur persona ta completamente boluntario y anonimo. 
E informacion comparti lo keda confidencial. 

Candelario ‘Booshi’ Wever: 
“Otmar Oduber ta corupto y mi kier pa e lanta un caso contra mi” 


Despues cu HOF a dicidi 
cu keho di Candelario 
‘Booshi’ Wever contra Ot- 
mar Oduber no tabata ad- 
misibel y despues cu Odu- 
ber a haci un conferencia 
di prensa haciendo dife- 
rente acusacionnan con- 
tra Wever, Wever a dicidi 
di bin dilanti pa reacciona 
riba esaki y duna e banda 
di su medaya. 


“Mi kier a reacciona na de- 
claracionnan hopi baho cu 
Otmar Oduber a bin cune, 
cu ora e kier desvia e atencion 
e ta bin cu cosnan cu no tin 
nada di haber cu e caso riba 
su mes,” Wever a bisa. 
El a splica cu e tin tur docu- 
mento cu ta prueba cu den 
e procedura pa compra di 
incinerador chikito tin hopi 
cos coruptivo y cu abuso di 
poder a tuma luga: “el a bin 
cu e pensamento hopi pecu- 
liar di cu ami como ciudada- 
no no tin derecho y hasta e 
deber como ex politico, ex 
parlamentario y ex minister 
encarga cu medio ambiente 
e tempo ey, ta mi deber y mi 
obligacion di bisa cosnan cu 
ora no ta bon y e ta bin in- 
sinua cu a mi ta namora di 
su persona. Bo mester tin un 
mente hopi mediocre pa bo 
pensa asina,” el a sigura. 
Di loke ta trata su caso na 
HOF, Wever a señala cu e ta 
sinti desapunta pa motibo cu 
hopi hende no ta para keto na 
e consecuencia cu e veredicto 
aki tin: “hues no a bisa cu Ot- 
mar Oduber no ta culpabel, 
hues aparentemente no ta 
comparti den punto 5 di nan 
conclusion pa yega na e vere- 
dicto aki, cu nan no a bay wak 
si tin strafbaar feit cu a wordo 
cometi of no.” 


Wever a sigura cu Oduber ta 
un corupto, debi na e docu- 
mentonan cu e tin den su 
poder y cu si Oduber no ta 
lanta un caso contra su per- 
sona, “bo ta admiti cu bo ta 
un corupto y mi ta kere bo 
tin e oportunidad pa lanta un 
caso contra mi. Ora cu hues a 
bisa cu mi ta niet-ontvankeli- 
jk pasobra, segun hues, mi no 
tin motibo pakico mi haci’e. 
Esey no tin nada di haber si 
bo ta culpabel si of no, pero ta 
crea e impresion den pueblo 
cu e ta inocente; Otmar no ta 
inocente.” 


Igualmente, el a sigura cu 
Oduber kier haci como si 
fuera cu e veredicto aki no 
tin su consecuencianan, pero 
si tin consecuencia: “mi ta 


lamenta cu e caso aki, full e 
file aki, tur parlamentario di 
awo y esnan prome, tin e file 
aki y ni un parlamentario a 
haya ta bon pa haci algo den 
esaki. E ta lamentabel, ami 
ta acept’e, pasobra mi ta kere 
den e sistema hudicial, pero 
si mi no ta di acuerdo cune y 
mi no tin ni un caminda pa 
bay.” 


Den su opinion, Wever ta 
pensa cu Oduber no ta bay 
tapa su boca y cu e mester bin 
mas dilanti, debi cu Wever no 
ta bay keda keto y cu Ministe- 
rio Publico “ta drumi.” 
Tambe, e ta sigura cu ora el a 
lanta e caso na HOF, el a bisa 


e motibonan di pakico e ta 
kere den HOF: “pero Min- 
isterio Publico a manda un 
carta na HOF y bisa cu nan 
no ta wak cu tin un strafbaar 
feiten cu mester a bay un caso 
civil y cu mi no tin e interes 
den esey. Den e caso na HOF 
nan a laga e parti di strafre- 
chtelijk cu e no ta strafbaar 
feit, dus de facto nan ta wak 
cu tin strafbaar feit. P’esey mi 
ta bis’e cu e ta corupto y pa e 
bay lanta un caso civil contra 
mi. Den e documentonan aki 
ta para hopi cla y mi ta invita 
tur hende pa por lesa nan lo 
cual cu tin.” 


El a duna un mensahe na 


pueblo bisando cu “esnan 
cu ta entama caso na Open- 
bare Ministerie Aruba cu mi 
ta sinti cu ta hendenan cu ta 
cana riba e beach pa pasa tres 
aña di vakantie akinan, nan 
no kier persigui e politico. E 
politiconan den ultimo añan- 
an a presta nan mes pa haci 
corupcion y si Openbare 
Ministerie no ta wak esey, 
a mi no sa kico mas pa haci. 
Riba e caso aki, mi ta spera cu 
Otmar Oduber sea un macho 
crioyo y bay corte cu mi.” 


E caso aki ta bin for di de- 
cember di aña 2019, na unda 
Wever a bay Ministerio Pu- 
blico pa entrega un denun- 


cia contra e ex mandatario 
y a entrega tur e pruebanan 
cu mester pa cuminsa haci 
un investigacion, incluyendo 
parlamentarionan, manera el 
a sigura, pero esey no a su- 
cede. 


Wever a informa cu na co- 
mienso di aña 2019, partido 
UPP a haci un peticion na 
Oduber pa entrega nan e co- 
pia di documentonan di on- 
derhandse aanbesteding di 
incinerador chikito y nan a 
bay pa un procedura di LAR 
cu despues nan a haya e doc- 
umento. 


E ta sigura cu tabatin iregu- 
laridadnan rond di destaho 
publico pa loke ta trata e in- 
cinerador aki, cual tabata dis- 
eña pa exclui otro compani- 
anan di participa. 


Despues nan a haya tempo 
pa studia y analisa locual nan 
a sospecha for di comienso: 
cu tabatin un abuso di poder. 
Pero tambe tin un cambio 
di cifranan, cifranan cu no 
ta cuadra precisamente cu e 
placa cu tabata disponibel na 
e momento ey, aumento di 
prijs pa haya casi tur 1.8 mi- 
yon florin. Esey a cambia e 
situacion cu ta bisa kico mes- 
ter wordo haci y kico ta of- 
rece pa e solucion di kimam- 
ento di desperdicio medico. 
Wever tambe a comenta cu 
un otro compania a sali miho 
y a cambia e procedura, a split 
e destaho publico papiando 
di incinerador chikito, pero 
tambe e operacion di dje. 
Nan a pone un parti di incin- 
erador cu DOW a cumpra y e 
otro parti cu Serlimar mester 
cumpra, pa motibo cu si nan a 
pone hunto e compania cu ta 
sponsor—segun Wever mes a 
bisa—e amigonan di Oduber 
lo a sali hopi mas caro. 


Den 
un 
comunicado 
di 
prensa di dia 17 di maart ul- 
timo, Ministerio Publico a 
informa cu “Corte Superior 
a dicidi ayera cu Wever no ta 
admisibel (niet-ontvankelijk) 
den su keho. Wever a dirigi 
su keho contra e hecho cu 
Ministerio Publico no a tuma 
un decision pa persigui, en- 
tre otro, minister anterior 
Otmar Oduber pa soborno, 
falsificacion y estafa acerca 
di e aanbesteding y gunning 
di compra di e incinerador. 
Contra e hecho aki di Minis- 
terio Publico Wever a entrega 
un keho na HOF na october 
2022 den cual su keho a wor- 
do declara inadmisibel.” 

IBISA y Gobierno di Aruba ta anuncia Weganan Escolar 2023 


Ayera tardi a tuma luga un 
conferencia di prensa na 
unda Minister di Deporte 
y Enseñansa, Endy Croes, 
a anuncia e fechanan ofi- 
cial pa loke ta Weganan 
Escolar (WE) Aruba 2023 
y a elabora ariba e deta- 
yenan di e competencia 
escolar di e aña aki. 


Sr. Wladimir Wolff di IBI- 
SA a hiba palabra y a splica 
cu na inicio di aña escolar 
2022/2023 e WE Aruba a 
cuminsa cu e competenci- 
anan di clasificacion unda cu 
un total di 104 scol a participa 
di cual 40 scol a clasifica pa e 
final cu lo tuma luga for di 26 
di mei pa 10 di juni. 


Di e 40 scolnan aki 12 ta scol 
primario, 20 ta scol basico y 8 
ta scolnan secundario. E de- 
portenan cu lo participa den e 
weganan escolar 2022/2023 ta 
futbol, cuater categoria, vol- 
leyball, tres categoria y bas- 
ketball, dos categoria. 


Banda di esaki ta bay tin 
tambe beach tennis, badmin- 
ton, functional fitness cual ta 
conoci como crossfit y tambe 
e baile depostivo, cual Wolff 
a remarca tabata e highlight 
di e aña pasa unda tabatin 
un Cas di Cultura comple- 
tamente yen cu hopi animo 
di muchanan apoyando nan 
scol. 


El a remarca cu e aña aki 
a agrega mas deporte pa e 
scolnan secundario ya cu ta 
e scolnan cu menos ta par- 
ticipa. 


“Finalisando mi kier gradici 
Minister Endy pa e confiansa 
duna na IBISA pa forma parti 
di e bunita proyecto aki, cual 
sigur ta un exito y ta na ben- 
eficio di nos alumnonan di 
scol, pero tambe na Aruba en 
general,” Wolff a expresa. 


Minister Croes a splica du- 
rante su discurso cu despues 
di evalua e competencianan 
di aña pasa, un di exigenci- 
anan di e bureau di minister 
ta cu nan kier trata e muchan- 
an, e atletanan di scol riba un 


nivel profesional. 


Algo cu a bin cune aña pasa 
pa a participantenan di WE 
Aruba 2023 ta uniform. Se- 
gun e minister a indica, nan a 
percura pa cumpra e uniform 


cu ta match e ekiponan pro- 
fesional den cada deporte. 


El a sigui splica cu loke nan 
a evalua na final di aña pasa 
ta cu e ekipo di coach- y ref- 
ereenan tambe mester haya 


uniform. P’esey e aña aki 120 
coach y 50 referee tambe ta 
bay haya uniform pa e tem- 
porada di competencianan di 
WE Aruba 2023. 


E aña aki e apertura di e we- 
ganan escolar ta dia 26 di 
mei. Minister Croes a indica 
cu aña pasa esaki a tuma luga 
dia 17 di juni, pero despues 
di combersa cu e diferente 
scol cu ta participa a tuma e 
decision pa hala esaki pa mo- 
tibo cu e fecha tabata coincidi 
hopi cu examennan. 


Pa loke ta e competencia di 
baile deportivo, un compe- 
tencia cu a causa un sensacion 
aña pasa, ta bay tuma luga dia 
3 di juni. Segun e minister a 
indica e idea ta pa haci esaki 
riba Plaza Betico Croes cu ta 
un espacio hopi mas grandi y 
henter comunidad por asisti 
pa presencia y apoya e alum- 
nonan cu ta participa. 


Aña pasa a crea un mascota 
pa representa e weganan es- 
colar y esaki tabatin e nomber 
“WeWe”. Minister Croes a 
señala cu a bin debate pa e 
nomber di e mascota durante 
e weganan na unda hopi ciu- 
dadano a bisa cu e mester ta 
skirbi “WiWi”, na Papiamen- 
to. Pa complace tur hende y 
coregi esaki den cierto forma, 
Minister Croes a remarca, a 
crea un parha mas moderno 
cu diferente color cu ta rep- 
resenta e diferente culturan- 
an na Aruba y ta representa 
union 


Otro aspecto nobo pa WE 
Aruba e aña aki ta cu a crea 
un bandera pa representa e 
weganan. E bandera aki lo ta 
bulando na tur e parkenan 
unda cu ta bay tin e compe- 
tencianan di WE Aruba. El a 
agrega cu nan a percura tam- 
be pa cada scol cu a clasifica 
tin un bandera bulando na 
nan scol. 


“E idea di weganan escolar a 
lanta hopi tempo atras y taba- 
tin un momento cu esaki no 
a continua. Nos a pone den 
un bachi excepcional nobo. 
Loke nos kier demostra ta cu 
deporte ta un vehiculo cu ta 
trece hende hunto. Deporte 
ta un vehiculo cu ta unifica 
un nacion y un pueblo. De- 
porte ta un vehiculo cu ta crea 
un disciplina, un caracter di 
cada conciudadano y a traves 
di deporte, nos ta percura pa 
haci inversionnan necesario y 
asina duna nos contribucion 
pa desaroyo di Aruba den su 
totalidad,” Minister Croes a 
enfatisa. 

Raisa Montilla 


Gobierno y oposicion... 
Cada un cu nan problema... 


Pa algun motibo nos ta cuminza haya e impre- 
sion cu tin tempo politico bastante cayente na 
caminda. A tuma nota por ehemplo di e con- 
flictonan den e partido democrata cristian den 
oposicion. Aparentemente, di un banda tin e 
diferencianan di opinion entre e parti hoben 
den e partido, contra e ‘veteranonan’ bao olider- 
azgo di e anterior ministro presidente. Banda di 
esey tin e asunto di e apoyo practicamente in- 
condicional te awor aki na e parlamentario bao 
sospecho di corupcion den e caso mas grandi di 
corupcion cu Aruba a conoce. Naturalmente ta 
contesta tur pregunta o comentario riba esaki cu 
e conocido frase di ‘cada persona ta inocente te 
dia nan keda condena’ pero e dia ey ta yegando 
rapidamente y como politico individual y como 
colectivo lo mester bin un posicion mas sensato 
y realistico. Ta keda un problema cu no ta atende 
e asunto, no ta mustra tanto na e base electoral 
y publico en general cu ta poniendo orden den 
cas, cu e partido ta tuma despedida di e epoca 
scur ey cu a conduci na e serie mas extenso di in- 
vestigacion hudicial contra mandatario, pa cual 
ya tin un politico di e partido cera pa varios aña, 
y tin mas pa sigui. 


Ta mas cu claro cu como observador nos por 
comenta cu e partido lo yuda su mes cu un 
proceso adecua di renobacion interno, unda in- 
troduccion di cara nobo ta primordial, pero e ta 
keda un asunto di voluntad propio of no; e con- 
secuencianan electoral lo varia segun cu ta haci 
esaki o ta opta pa sigui cu e partido ‘as is’. Ta na 
e miembronan pa sa kico cu nan ta haci cu nan 
partido. Consecuencia por ta si cu e partido lo 
mustra debil pa e siguiente campaña electoral, 
haciendo en principio bida di e actual coalicion 
mas facil. 


Di otro banda, e coalicion ta mustra bon den 
cierto aspecto y den otro menos. Economica- 
mente e pais ta bayendo bon, a pesar cu esey no 
ta conta pa tur ciudadano o hogar, y ta di com- 
prende cu gobierno lo trata di cosecha apoyo pa 
esaki. Sin embargo, tin algun asunto cu por bay 
cambia e panorama aki. Nos ta cuminza ripara 
e promer diferencianan entre e partnernan di 
coalicion. Asina tin e asunto di e ley pa permiti 
matrimonio di mesun sexo, di cual e partido ‘ju- 
nior’ den e coalicion ta spera cu esey proxima- 
mente lo bay parlamento. Nos ta keda duda di 
esey, pasobra tratamento, y mas ainda su aproba- 
cion den parlamento, lo haci e casacion na Hoge 
Raad contra e recien sentencia di Hof bira ob- 
soleto, cu cual e partido grandi ta perde e ‘time 
out’ pa mantene e parti mas conservador di nan 


base tranquil pa sigur dos aña. E confrontacion 
den e asunto aki por conduci na un situacion 
unda e partido junior mester bay reflexiona hopi 
bon con nan ta evita e mesun ruta di fracaso cu 
tanto partido chikito a cana den pasado. 


Ademas, poco poco e partido menor lo ta ripara 
cu e rapidez di formacion di gobierno a ‘deal’ 
nan un man di carta (ministerio) cu no tin nin- 
gun peso den e actual coalicion. Ta ripara den e 
dianan aki cu e asunto di prijs di coriente a con- 
duci na un maneho divergente entre e manda- 
tario cu ta sinta na mesa cu e companianan di ut- 
ilidad, y e ministro encarga cu asunto economico 
cu ta eherciendo su responsabilidad pa loke ta e 
consesion di NV Elmar. E resultado lo ta conoci 
pronto: e compania lo probablemente ignora e 
ministro ultimo menciona aki. Ta remarcable 
tambe cu recientemente e mesun mandatario 
di e partido a declara cu den conseho di min- 
istro, den e caso di matrimonio di mesun sexo, 
nan ta solamente ‘un minoria’. Straño, pasobra 
pa varios decada tabata hustamente e partidonan 
chikito den coalicion cu por a logra impone, pa- 
sobra e partner grandi no gusta laga gobierno cay 
na momento menos conveniente. E debaclenan 
sufri na dos ocasion grandi caba, e caso di e con- 
trato di LNG y e caso di e ley di matrimonio ya 
menciona, ta haci cu dificilmente por sigui guli 
derota, cu vista riba e apoyo electoral na 2025. 


Tur esaki no kier bisa cu tur cos ta bay ‘viento en 
popa’ pa e partido grandi den gobierno. A pesar 
di a logra hunto cu e otro islanan kita e COHO 
for di mesa, e acuerdonan cu Hulanda, cu e re- 
pago di e debe di 915 miyon florin como ‘stok 
achter de deur’, a keda mescos. Fuera di e acuer- 
do tocante con ta bay paga e debe, poni pa octo- 
ber di e aña aki, tur medida impopular ta bin cay 
riba e coalicion, pero principalmente riba cuenta 
di esun cu ta mustra triunfante actualmente. Y 
particularmente e afan pa no duna claridad riba 
varios asunto importante lo bay duna protesta. 
Por ehemplo: nos ta drentando april y ainda no 
tin nada conoci di e imposicion di BBO riba im- 
portacion. Gobierno a anuncia cu lo bay aplica 
restitucion di e impuesto paga ey, pero detaye no 
ta conoci. E posibilidad di restitucion pa e em- 
presa importador no lo kita cierto inflacion cu lo 
surgi den e prijsnan final cu e consumidor lo bay 
paga. Realmente ta inaceptable cu ta tarda tanto 
pa anuncia y duna informacion adecua di e me- 
dida aki. Y asina tin hopi mas tema pa atende den 
cual e partido menciona lo mester carga practi- 
camente tur critica. Caminda pa eleccion 2025 ta 
mustra largo ainda. 

Curasha o encurasha...? 
Reforza o reenforza...? 


Den edicionnan anterior nos a mustra riba e existencia di 
palabra cu ya a bira di uso comun den nos idioma, sin embargo 
no ta aparece den e Vocabulario oficial. No ta bisa esaki como 
critica, sino pa ilustra cu tin varios palabra cu ta testimonio 
di e proceso continuo di incorporacion di palabra den nos 
idioma, y hopi di nan recientemente, manera ta e caso tambe 
cu cualkier otro idioma. 


Ehemplo di esaki ta e palabra ‘encurasha’ cu ta ser usa bastante 
caba, mientras den e Vocabulario e no ta aparece. Loke sí ta 
aparece ta ‘curasha’. Awor, mirando esaki ta surgi e pregunta 
con nos a yega na e dos formanan aki. E ‘curasha’ tabata 
existi pa hopi tempo caba, y su origen en todo caso por tin 
algo en comun cu Spaño pasobra, ya cu e idioma ey conoce 
e sustantivo ‘coraje’ cu posiblemente por ta relaciona cu e 
‘curashi’ di nos. 


Di otro banda, e origen por ta den Portugues tambe: ‘coragem’. 
Sin embargo, Spaño ni Portugues conoce un verbo deriva di 
‘coraje’ o ‘coragem’, algo cu si ta e caso di tanto Hulandes 
(‘bemoedigen’) como Ingles (‘to encourage’). Ta parce nos cu 
e actual ‘encurasha’ ta adopta for di Ingles. Interesante ta cu 
idioma Ingles a hereda e palabra ‘courage’ di idioma Frances 
durante e dominio di Francia y imposicion di su idioma riba 
e isla Britanico. Frances, idioma cu base amplio den Latin, 
contrario na Spaño y Portugues, sí conoce un verbo deriva di 
‘courage’ (encourager), loke nos ta topa awendia den Ingles 
(to encourage’) y cu a yega aparentemente cerca nos tambe 
recientemente. 


Ta posible cu originalmente nos hendenan tabata en busca di 
un verbo deriva di ‘curashi’, conociendo e existencia di algo 
asina den e dos idiomanan menciona y no tabata haya esey 
den Spaño, y a crea e palabra ‘curasha’ riba su mes. Den un 
fase mas reciente anto a surgi e variante ‘encurasha’, deriva di 
Ingles (‘encourage’). 


A proposito, den e recien desaroyo di mas adopcion di 
palabra for di Ingles nos ta observa tambe e surgimento di e 
verbo ‘enforsa’ o ‘enforza’ cu ta deriva di e verbo Ingles ‘to 
enforce’. Similarmente ta usando tambe e verbo ‘to reinforce’ 
cu a crea e palabra ‘reenforza’ (o ‘reenforsa’), aunke nos ta 
ripara cu den varios caso e verbo na Papiamento ta ser usa pa 
crea un variante nobo pa loke nos conoce como ‘reforza’ (o 
‘reforsa’), o ‘fortifica’, o ‘fortalece’. Den e caso aki e novedad 
aki aparentemente ta bin di e circulonan bon studia, cu sin 
embargo no ta averigua si loke nan ta propone ta cuadra cu 
loke nos idioma tin caba. Ta parce nos cu nos tin suficiente 
sinonimo caba den nos idioma pa ‘reforza’ y no mester di 
palabra cu a introduci sin aparente conocimento di loke nos 
tin caba. 


A proposito, e verbo ‘to enforce’ y su sustantivo ‘enforcement’ 
na Ingles, fuera di significa textualmente ‘reforza’ tin tambe 
un significado special cu ta referi na implementa y mantene 
ley: ‘law enforcement’; loke conoce na Hulandes como 
‘wetshandhaving’ o ‘rechtshandhaving’. Na Spaño ta papia di 
‘aplicación de la ley’ o ‘cumplimiento de la ley’ y tambe di 
‘imposición de la ley’. No ta parce nos logico pa busca un base 
den e termino Ingles, sino busca base comun cu loke ta usa 
na Spaño, loke efectivamente ta tuma lugar pa hopi tempo 
caba. Den e sentido ey no ta necesario pa papia di ‘enforza ley’ 
ni mucho menos ‘reenforza ley’. Den bida diario nos lo bisa 
‘mantene ley’ o ‘mantene orden (publico)’. 


Asina nos por mira cu no necesariamente tur novedad 
introduci den nos idioma ta mes util y ta duna claridad den 
su uso. Al fin y al cabo, idioma ta comunicacion, y claridad 
ta clave. 


Den conexion cu e peticion di Gobierno pa ricibi e 
documentonan necesario pa dia 31 di maart: 
“Aruba no a ricibi e documentonan necesario 
for di Venezuela pa por cumpli cu apertura di 
frontera maritimo dia 1 di mei 2023” 


Diabierna mainta, Prome Minister a 
reuni cu e comision cu ta encarga cu e 
reapertura di frontera cu Venezuela pa 
haya un idea riba e status di e peticion 
haci pa cu e documentonan necesario pa 
por habri e frontera maritimo, dia 1 di 
Mei 2023. Manera Gobierno a anuncia 
siman pasa, Aruba ta dispuesto pa hab- 
ri frontera maritimo cu Venezuela riba 
dicho fecha si ricibi e documentonan y 
cumplimento di e condicionnan prome 
cu 31 di Maart 2023. 


Gobierno ta lamenta cu e documentonan no 
a wordo ricibi manera acorda, pero Aruba a 
wordo notifica si cu Venezuela ta trahando 
ainda riba nan. Unabes cu Aruba ricibi esaki- 
nan, lo verifica cu tur e condicionnan ta wor- 
do cumpli. Den transcurso di e dianan, Aruba 
lo ta preparando mas miho y mas intensivo pa 
si a caso haya e documentonan di Venezuela, 


lo por habri e frontera maritimo cu Venezuela 
pa 1 di mei 2023. 


Pa loke ta trata e frontera aereo, Aruba ta tra- 
hando riba un analisis di e riesgonan pa asina 
por yega na un solucion y/of bin cu un cam- 
bio di maneho of ley pa por acapara cada un di 
nan. Pa esaki Gobierno no por duna un fecha 
ainda. 


"E fecha di apertura di e frontera maritimo, 
Gobierno a duna algun siman pasa. Sincera- 
mente e ta lamentabel cu awe, dia 31 di maart, 
Aruba no a haya e documentonan necesario. 
Mi ta scoge pa keda optimista cu Gobierno lo 
ricibi e documentonan di Venezuela pronto, 
pa asina por informa comunidad di Aruba si 
lo continua cu e apertura di e frontera mari- 
timo riba e fecha menciona", Prome Minister 
e expresa. 

Estudio nobo a descubri cu migraine y dolor di cabes teribel tin conexion 
cu e holoshi interno di curpa 


(NewYorkPost)—E 
rap- 
port, cual a wordo publica 
den revista Neurology di- 
aranson, ta sugeri cu am- 
bos tipo di dolor di cabes 
tin un conexion cu e siste- 
ma circadiano—e patron- 
chinan fisico, mental y di 
comportacion cu ta sos- 
ode den un ciclo di 24 ora. 


Migraine ta un tipo di dolor 
di cabes cu ta aparece hopi, 
y por ta modera of extrema- 
mente doloroso, y esaki por 
dura entre 4 pa 72 ora. Esaki 
tambe sa afecta hende muhe 
tres biaha mas cu hende 
homber, segun e Instituto 
Nacional di Salud na Merca 
(NIH). 


Dolor di cabes teribel ta esun 
mas experencia y tin tres bi- 
aha mas chens di afecta hende 
homber, NIH a reporta. Esa- 
ki sa dura cortico y ta wordo 
acompaña cu congestion den 
nanishi. 


E holoshi circadiano di un 
persona ta dicta e tempo pa 
hopi funcion di e curpa, entre 
otro e ciclonan di drumimen- 
to, actividad di hormoon, rit- 
mo di temperatura corporal y 
comemento. 


Un meta-analisis nobo—un 
analisis estadistica cu ta uza 
investigacionnan den pasa- 
do—a investiga e temporada 
di tur aña pa dolor di cabes y 
e genes y hormoon cu ta aso- 
cia cu e holoshi circadiano. 
Investigadonan a descubri cu 
entre 16 diferente estudio, 
71% di e 4.953 participante 
tabatin un patronchi circadi- 
ano predominante di dolor di 
cabes teribel. 


Mayoria di e dolor di cabes 
aki a sosode den oranan di 
anochi pa oranan trempan 
di mainta y den e temporada 
di lente y herfst. Ora nan a 
mira e genes, nan a descubri 
cu dolor di cabes teribel ta- 
batin conexion cu dos genes 


circadiano mayor, y cinco di 
e nuebe genes tabatin un pa- 
tronchi circadiano. 
A descubri cu participan- 
tenan cu a experencia dolor 
di cabes teribel tin nivel di 
cortisol mas halto y nivel di 
melatonin mas abou compara 
cu personanan cu no ta sufri 
di dolor di cabes teribel. 


Migraine tin un conexion 
menos fuerte cu e ritmo cir- 
cadiano compara cu dolor di 
cabes teribel, pero a descubri 
cu esaki tambe ta wordo in- 
fluencia pa e holoshi interno 
di e curpa. 
E dolor di cabes frecuente 
tambe tabatin conexion cu 
dos genes circadiano impor- 
tante, y 110 di e 168 genes 
tabatin un patronchi circa- 
diano. 


Hendenan cu migraine ta- 
batin nivel di melatonin mas 
abou den nan orina compara 
cu hende sin migrain—y es 
nivelnan ey a baha mas du- 


rante un atake di migraine. 


“E data ta sugeri cu ambos di 
e malesa di dolor di cabes ta 
circadiano riba varios nivel, 
specialmente dolor di cabes 
teribel,” segun Mark Joseph 
Burish, M.D., Ph.D., ken ta 
e autor di e estudio na Cen- 
tro di Ciencia di Salud na 
Universidad di Texas y ken 
ta un miembro di e Academia 
Mericano di Neurologia. 
“Esaki ta subraya e impor- 
tancia di e hypotalamo—e 


area di e celebro na unda e 
holoshi biologico ta situa—y 
su rol den dolor di cabes teri- 
bel y migraine. Esaki tambe 
ta provoca e pregunta roba e 
genetica di e atakenan.” 


Expertonan a nota cu e inves- 
tigacion aki ta sugeri cu trata- 
mento basa riba e holoshi 
circadiano—manera 
tuma- 
mento di medicacion na cier- 
to momento di dia—mester 
wordo explora pa malesanan 
di dolor di cabes. 


Medicacion caro pa cancer no ta mesun efectivo cu a spera 


(NLTimes)—No tur med- 
icacion nobo—y caro—pa 
cancer cu a drenta mer- 
cado den e ultimo añanan 
ta mustra di tin mesun 
efectivo cu kico a spera 
den practica. Ta parce cu 
medicina pa algun tipo di 
cancer ta aumenta e chens 
di sobrevivencia pa e pa- 
shentnan, pero ta parce 


tambe cu otro medicina 
tin tiki efecto, manera 
De Volkskrant a reporta a 
base di figuranan for di e 
Centro di Comprension di 
Cancer Hulandes (IKNL). 


Segun IKNL, personanan 
cu cancer metastasico den 
averahe ta biba un tiki mas 
largo compara cu 25 aña pasa. 


Pero esnan cu añanan extra ta 
dividi desigualmente. E cen- 
tro a compara e data di so- 
brevivencia di personanan cu 
metastasis entre 2014 y 2018 
cu e data entre 1989 y 1993. 


E grado di 5 aña sobreviven- 
cia pa cancer di mama metas- 
tasico a subi di 14% pa 32%, 
y pa cancer di prostaat me- 


tastasico 23% pa 42% den e 
periodo ey. Na e otro banda, 
pashent cu cancer di pulmon 
metastasico cu cel chikito ap- 
enas a mira progreso den nan 
chens di sobrevivencia. Esaki 
ta conta tambe pa personanan 
cu cancer pancreatico metas- 
tasico, di ken nan grado di 
sobrevivencia a mehora di 0% 
pa 1%. 


Den e ultimo añanan, hopi 
medicina nobo pa cancer me- 
tastasico a drenta mercado, 
cual a expande opcion pa 
tratamento mas leu cu sola- 
mente kimoterapia y radia- 
cion. Pero no tur di e medi- 
cacionnan aki tin hopi efecto, 
segun De Volkskrant. 


Por ehempel, 19 droga nobo 
a drenta mercado pa cancer di 
pulmon durante e periodo di 
estudio, pero e grado di 5 aña 
sobrevivencia a aumenta sol- 
amente di 1 pa 7%. Cancer di 


riñon a haya 14 droga nobo, y 
e grado di 5 aña sobrevivencia 
a aumenta di 6 pa 13%. 


Al contrario, pashent cu un 
forma no comun di can- 
cer di tracto gastrointestinal 
(GIST) a mira nan grado di 
sobrevivencia subi di 8% pa 
54%, danki na e droga nobo. 
Algun hende muhe cu cancer 
di mama metastasico tambe 
por beneficio di e medica- 
cionnan nobo. 


Investigado di IKNL, Sa- 
bine Siesling a subraya cu 
hopi factor por influencia e 
grado di sobrevivencia den 
un periodo di 25 aña, cual 
ta haci e interpretacion di e 
data dificil. Diagnosis tambe 
a mehora, por ehempel, pues 
metastasis por wordo detecta 
na un etapa mas trempan y e 
ora trata mas eficiente. IKNL 
tambe no a mira uzo di me- 
dicina individual. 

8 den cada 10 boet den 
trafico na Corsou ta pa 
falta di papel 


(CuraçaoChronicle) - Cu- 
erpo policial di Corsou a 
duna mas di 18,000 boet 
den trafico aña pasa. Esaki 
ta mas o menos 1,000 mas 
compara cu e aña pre- 
coronavirus 2019. 


E cantidad mas halto di boet 
a keda otorga pa falta di e 
documentonan necesario pa 
e vehiculo. Cu mas 14,000 
reportahe oficial, e tipo di 


violacion aki ta yega casi 78 
porciento. 


E falta di rijbewijs, seguro, 
keur y sticker di impuesto 
ta generalmente observa du- 
rante e revisonan policial. Di 
mesun manera cu e mas di 
700 cu ta pasa luz cora. E mas 
di 3,000 boet pa falta di uso 
di faha di siguridad tambe ta 
usualmente otorga durante e 
revisonan aki. 


Costo di electricidad ta baha y awa ta 
bira mas caro 


(CuraçaoChronicle) - E 
prijs pa un kWh di electri- 
cidad lo disminui cu mas 
di 4 cent riba diasabra. E 
prijs nobo lo keda na 67 
cent segun loke Bureau 
Telecommunication and 
Post a reporta. 


E prijs aki ta aplica na e 
prome 250 kWh. Esunnan cu 
consumi mas cu esaki mes- 
ter paga mas pa cada unidad 
di electricidad cu provee na 
nan. Por ehempel, e siguiente 
100 kWh ta casi 87 cent y es- 
unnan cu consumi mas cu 
esey lo mester paga 82 cent 
pa cada kWh di uso adicional. 


E disminucion den prijs di 
electricidad ta e resultado di 
un disminucion den prijs di 
material usa pa genera ener- 
gia, combina cu un averahe 
di energia di biento un poco 
mas abao y un aumento den 
uso di facilidadnan menos 
costoso. 
Awa 
E costo di awa lo aumenta. 
Mil liter di awa lo costa 9.55 
florin cuminsando for di di- 
asabra. Esaki ta practicamnte 


12 cent mas caro pa cada me- 
ter cuadra pa e prome 9 meter 
cubico. E sistema progreso 
tambe ta aplica aki, unda e 
siguiente nivel di uso di awa 
lo costa 14.70 florin. Esun- 
nan cu consumi mas di 12 
meter cubico di awa lo mes- 
ter paga 16.64 pa cada 1000 


liter di uso adicional. 


E aumento den tarifa di awa 
ta e resultado di costo mas 
abao pa electricidad pa loke 
ta trata produccion di awa y 
un factor di coreccion signifi- 
cantemente halto pa februari 
di aña 2023. 


Fondonan di pension Hulandes lo retira di e industria di cuminda 


(NLTimes) - Varios fondo 
di pension Hulandes ta 
retirando for di compa- 
nianan Brasilero di carni 
pa motibo cu nan no ta 
cumpli cu e fondonan su 
rekisitonan di sostenibi- 
lidad 
segun 
Financiele 
Dagblad a reporta. 


Despues di critica di inver- 
sion, fondonan di pension y 
otro institutonan financiero 
ta enfrentando critica pa para 
e inversionnan dentro di e 
industria di carni. 


E industria di carni tin un 
impacto ambiental masivo. 
Mundialmente, e sector ta 
kita mondi pa obtene mas 
tereno of pa planta cuminda 
pa nan bestianan. “Esaki ta 
causa cantidadnan grandi di 
emision di methaan y emis- 
ion di CO2 y pa motibo aki 
ta un factor den e cambio di 
clima,” vocro di e sector di 
metal y tecnologia su fondo 
di pension PME a bisa na e 
corant. “Esaki ta un di e sec- 
tornan cu nos ta mira di cer- 
ca.” PME ya caba a bende su 
posicion den e companianan 
Brasilero Mafrig y Minerva 
den aña 2020. 


E sector di cuido di salud su 


fondo di pension reciente- 
mente tambe a bende su bi- 
enes den Marfrig, citando 
e compania su rol den kita- 
mento di mondi como e mo- 
tibo. 


Fondo pa ambtenaarnan ABP 


a bende su interes den Mi- 
nerva fin di aña pasa, e fondo 
a conta FD. E compania di 
carni Brasilero no ta cumpli 
cu ABP u criterio di sos- 
tenibilidad mas. ABP tambe a 
bende bienes den Marfrig pa 
e mesun motibo. E fondo te 


ainda ta inverti den JBS. 


E 3 companianan mas grandi 
di carni Brasilero, JBS, Mi- 
nerva y Marfrig tin tempo bao 
critica. Segun varios NGO, e 
companianan no ta haci sufi- 
ciente pa controla e origen di 


e carni nan ta bende. 


Hopi mondi na Brasil actu- 
almente ta ser kita of kima 
pa crea mas tereno causando 
daño na Amazon y Cerrado, 
dos di e ecosistema mas criti- 
co mundialmente. 

Cabinet Hulandes ta para politica di nitrogeno pa preveni retiro di 
CDA for di e coalicion 


(NLTimes)—Miembro- 
nan di Cabinet Hulandes 
a reuni pa basta ora dia- 
bierna pa asina logra haya 
un solucion pa mantene 
CDA den e coalicion. E 
partido ta den fabor di un 
acercamento mas los pa 
loke ta encera e asunto di 
emision nitrogeno na Hu- 
landes, despues cu el a ex- 
perencia un perdida pisa 
den e Eleccion di Conseho 
Provincial na cuminsam- 
ento di luna. Na e reunion, 
a yega na un compromiso 
den oranan anochi, segun 
locutor NOS. 


CDA kier renegosha e politi- 
ca di nitrogeno den e acuerdo 
di e coalicion, manera Prome 
Minister Rutte a conta re- 
porteronan despues di e re- 
union. Aunke el a confirma 
cu Cabinet lo pone un pauze 
riba e asunto pa awo, el a 
purba reformula e situacion, 
bisando cu publico no mester 
pensa cu e coalicion ta po- 
niendo un stop completo riba 


e politica di emision. 


“E contrario ta berdad, nos ta 
acelerando. Pero asina mes, 
tin perspectivanan di oposi- 
cion den Cabinet,” e prome 
minister a declara. 


D66—e partido mas grandi 
den e coalicion—ta para den 
oposicion di CDA. E partido 


ta insisti cu e Cabinet kier 
continua cu e plannan pa re- 
duci drasticamente e nivel di 
emision pa 2030. E politica ta 
afecta e negoshinan di agri- 
cultura y campesino na Hu- 
landa, cual a causa e victoria 
fuerte pa BBB den e eleccion 
di recien. 


Tur partido den e coalicion a 


dicidi hunto pa retrasa desar- 
oyonan di politica di nitroge- 
no pa awo, ya cu CDA kier 
warda y wak con e gobierno 
provincial ta bay mehora den 
e simannan binidero. BBB ta 
bay ta e partido mas grandi 
den tur gobierno provincial, 
pero ainda no ta claro cual 
den cual provincia nan lo por 
forma un coalicion. 


BBB kier uza e oportunidad 
pa aborda problemanan riba 
un nivel provincial cu un 
acercamento mas nuance, en 
bes di cu Cabinet ta dicta e 
situacion desde Den Haag, 
segun NOS. 


Mirando cu CDA kier rene- 
gosha e politica riba nitroge- 
no despues cu e gobiernonan 
provincial ta forma, Rutte 
ta bisa cu esaki por causa cu 
e asunto lo wordo bandona 
den zomer. 


D66 a bisa cu esaki ta un 
compromiso husto, paso- 
bra cu e partido no kier pa e 
coalicion cay den otro pa via 
di e asunto aki sin cu a tuma 
tempo pa busca un solucion, 
mientras cu otro politica di 
medio ambiente si ta me- 
hora. CDA ta kere cu BBB 
tin e bentaha awo, y cu e 
partido nobo mester mustra 
progreso den un direccion of 
otro prome cu CDA tuma un 
stap mas. 


Sospechosonan den proyeccion di mensahe di odio na Breda ta haya 
castigo di servicio comunitario 


(NLTimes)—Tres miem- 
bro di e grupo extrem- 
ista ‘White Lives Matter’ 
(WLM) a wordo sentencia 
pa servicio comunitario y 
tempo di preso suspendi 
pa crimen di odio y acto 
di agresion. Dos di e tres 
tambe ta sospechoso den e 
incidente unda un proyec- 
cion di laser a mustra 
texto racista y discrimina- 
torio riba e Erasmus Brug 
na Rotterdam dia 1 di 
january, y riba edificio na 
Eindhoven—un caso cual 
ainda no a wordo procesa. 


E tres sospechoso cu a wordo 
condena diabierna ta Dan- 
iel S. (34), Albert Jan P. (28) 
y John A. (24). Ministerio 
Publico (OM) a bisa cu e 
hombernan a bay Breda den 
october di 2021 pa plak stick- 
er den luganan publico cu e 
texto: “Stop witte vervang- 
ing” y “Nationaal Socialisme, 
we zijn terug.” Tambe nan a 
uza sticker cu ta dirigi hende 
na nan canal di WLM riba 
servicio di chat Telegram. 


Dos di e sospechoso a “distri- 
bui e stickernan aki y a pega 
nan riba luz di caya den e 
ciudad. Ora un peaton a kita 
esaki for di e luz y a kibr’e, 


e y su pareha a wordo yama 
“kankernegers” pa un di e so- 
spechoso,” a wordo declara 
den corte diabierna. Despues 
e victima “a haya mokete den 
cara pa un otro sospechoso.” 


“E corte tin e opinion cu e 
declaracion riba e stickernan 
ta ofensivo pa personanan cu 
un color di cuero scur y/of 
personanan di cierto descen- 
dencia etnico,” corte a de- 
clara. E referencia na social- 
ismo nacional ta referi na un 


tempo ora “rasanan no Aryan 
tabata considera y trata como 
inferior,” y pa trece e periodo 
ey back. E otro slogan “por 
wordo 
compronde 
sola- 
mente como un nificacion cu 
personanan blanco ta wordo 
reemplasa pa personanan no 
blanco, y cu e expansion di e 
personanan aki mester stop.” 


E corte a reconoce cu e move- 
mento Black Lives Matter 
(BLM) ta pa curasha trata- 
mento igual di personanan 


di color den un sociedad di- 
verso. Al contrario, WLM “ta 
kere cu e bidanan di person- 
anan blanco ta bale mas cu e 
bidanan di personanan color 
scur, y e movemento ta pu- 
sha pa supremecia di hende 
blanco,” segun corte. 


Tur tres sospechoso a declara 
libertad di expresion como 
nan defensa contra e acusa- 
cionnan di declaracion odi- 
oso. “Libertad pa expresa bo 
mes ta un gran propietario cu 


ta ocupa un luga fundamental 
den nos sociedad democrati- 
co. Tambe ta importante pa 
por adresa cierto asuntonan 
na unda un discusion por 
wordo teni,” e corte a bisa 
den su huicio. “Pero segun 
e corte, e derecho aki tin su 
limite. Den e caso aki, e so- 
spechosonan a pasa e liña di 
kico ta permisibel cu nan ac- 
cionnan.” 


Daniel S. a apela culpabilidad 
pa e acto agresivo, y a wordo 
sentencia pa 80 ora di servicio 
comunitario, y un sentencia 
di 30 dia cera, di cual 29 a 
wordo suspendi. A demand’e 
pa paga 250 euro na e victima. 
E OM a demanda un senten- 
cia di 120 ora di servicio co- 
munitario, pero sin tempo 
cera. 


Albert Jan P. A wordo sen- 
tencia pa 70 ora di servicio 
comunitario, y e mester paga 
250 euro na e dos victima cu 
a wordo insulta pa e declara- 
cion racista. John A. A wordo 
sentencia pa 36 ora di servicio 
comunitario, y un sentencia 
di prizon di 30 dia. Manera 
Daniel S., 29 dia di su senten- 
cia a wordo suspendi. E OM 
a demanda cu P. Y A. Sirbi 70 
y 50 ora cada un. 

Brazil ta registra nuebe caso grave di violencia escolar den shete 
luna 


(Infobae) – Dialuna ul- 
timo, un mucha di 13 aña 
a drenta na scol publico 
Thomazia Montoro na 
bario di Vila Sonia di Sao 
Paulo y a hinca un studi- 
ante y cuatro maestro, un 
di ken tabata Elisabeth 
Tenreiro di 71 aña cu a 
muri. 
Esaki ta e di nuebe atake 
violento cu ta tuma luga 
na un scol Brasileño for di 
augustus di aña pasa. 


Dos estudio publica reci- 
entemente a purba di splica 
e fenomeno aki cu ta birando 
mas intenso na e pais, segun 
un rapport di Instituto Lo- 
comotiva, redacta hunto cu 
sindicato di maestro, mas di 
dos tercio di comunidad es- 
colar di Sao Paulo tin miedo 


pa episodionan di violencia, 
32% di maestro y 54% di stu- 
diantenan ta califica di me- 
dio-halto, specialmente den 
barionan mas pober. 
E maestronan ta cuestiona 
e falta total di un politica di 
prevencion di violencia na 
scol. “Ta necesario un move- 
mento amplio di tur socie- 
dad pa construi un cultura di 
paz,” Renato Meirelles, presi- 
dente di Instituto Locomoto- 
ra a bisa y a agrega cu “ta nec- 
esario un inversion humano 
y tecnologico pa preveni y 
trata violencia, cuminsando 
cu scolnan suburbano.” 
Segun un estudio di univer- 
sidadnan Brasileño Unicamp 
y Unesp, scolnan na Brazil a 
sufri mas di un atake pa luna 
for di augustus 2022. Cu un 
total di 22 atake for di 2002 y 


un media di un atake cada dos 
aña, e cifranan a cambia con- 
siderablemente den ultimo 
ocho luna. 
Esnan mas vulnerabel y na 
peliger ta na scolnan publico 
di e barionan. Sindicatonan 
tin basta tempo denunci- 


ando e abandono di insti- 
tucionnan. 
Pa 
Asociacion 
di Profesor di Estado di Sao 
Paulo (APEOSP), “falta di 
personal na scolnan, no tin 
control policial rond di edi- 
ficionan y mas importante, 
no tin politica di prevencion 


cu lo implica tur comunidad 
escolar.” 
Pa Telma Vinha, coordina- 
do di estudio di Unicamp, 
“pandemia Covid-19 a am- 
plia e angustia psicologico 
di e hobennan. Insiguridad 
economico, conflictonan fa- 
miliar y falta di perspectiva di 
bida cu a surgi den pandemia, 
a haci un impacto igualmente 
cu aislamento forsa cu a duna 
consecuencianan den e forma 
di relacion di e hobennan y a 
pusha pa aumenta nan tempo 
riba internet.” 
Ta precisamente e dimen- 
sion nobo virtual loke a hiba 
e hobennan pa nabega den 
websitenan extremista cu vi- 
olencia na unda e motibonan 
di atakenan na scol ta varios, 
cuminsando cu bullying has- 
ta envidia. 


Colombia: Caos den aeropuerto di San Andres debi na suspension di 
operacion di companianan aereo 


NTN24) – Den menos 
di un luna aeropuerto 
internacional 
Gustavo 
Rojas Pinilla di San An- 
dres tabata scenario di 
manifestacionnan fuerte 
despues di e suspension di 
operacionnan di e compa- 
nianan aereo Ultra Air y 
Viva Air na Colombia. 


Igualmente, a bira conoci cu 
a presenta varios enfrenta- 
mento entre personal aereo 
y algun turista den un video 
cu a registra e momento den 
cual un grupo di pasahero ta 
enfrenta na golpinan cu per- 
sonal di aeropuerto despues 
cu a blokia un zona operativo 


di e base aereo ora nan no a 
ricibi contesta di nan vue- 
lonan ni solucion di parti di 
Gobierno of aerolinea. 


Den escena aki tambe a uni 


miembronan di logistica di 
e luga y Polis Nacional pa 
separa e personal di siguridad 
y e biaheronan cu tabata den 
vloer despues di pushamento 
y golpinan. 


Memey di enfrentamento, 
varios pasahero a denuncia 
e agresion grave di parti di e 
personal di e aerolinea y ta 
afirma cu, despues di e can- 
celacion di nan vuelonan, nan 
mester a paga dianan extra na 
hotelnan y otronan mester a 
drumi den aeropuerto. 


Despues di e suspension di 
operacionnan di e compani- 
anan aereo di bao costo Viva 
Air y Ultra Air, Asociacion 
Latino Americano y di Caribe 
di Transporte Aereo (Alta) a 
haci un yamada na Gobierno 
Nacional pa genera strategia- 
nan mesora y asina permiti 
haci impulso di servicio di 


transporte aereo na e pais. 


Di acuerdo cu e entidad, 
despues di e disminucion di 
1% di transporte aereo Co- 
lombiano y e impacto cu 
mercado aereo a ricibi na 
nivel mundial, “sector na Co- 
lombia por tin un tendencia 
di disminucion den resto di 
aña 2023 si no lo tuma medi- 
danan oportuno.” 


Di su parti, e presidente Gus- 
tavo Petro ayera diahuebs a 
anuncia cu avionnan di Forsa 
Aereo ta bay wordo usa pa 
atende usuarionan afecta pa 
e suspension di operacionnan 
di e aerolineanan aki. 


Mexico: Cinco detenido pa presunto responsabilidad den candela 
cu a mata 38 migrante 


(NTN24) – Durante un 
conferencia di prensa cu 
fiscal specialisa den Dere- 
chonan 
Humano, 
Sara 
Irene Herrerias a duna 
diahuebs ultimo, a bira 
conoci cu cinco persona 
a keda deteni como e pre- 
sunto responsabel di e 
candela den un centro di 
detencion di migrantenan 
cu a laga por lo menos 38 
morto na Ciudad Juarez. 


“Den transcurso di dia a duna 
audiencia di imputacion y 
vinculacion, esey kiermen 
cu nan a wordo poni na dis- 
posicion di un hues,” e fiscal 


a bisa. 
E funcionario a indica cu un 
hues a ordena e captura di 
seis persona como e presunto 
responsabel di e delitonan di 


homicidio doloso y lesion- 
nan, entre nan, tres funcio- 
nario di Instituto Nacional 
di Migracion (INM), dos 
guardia di siguridad priva y 


un migrante cu a cuminsa cu 
e candela. Sinembargo, no a 
duna detayenan di identidad 
di e detenidonan. 


Di su parti, secretaria di Sig- 
uridad Publico, Rosa Icela 
Rodriguez, a revela cu en- 
tre e heridonan pa candela 
ta 5 Salvadoreño, 10 Guate- 
malteco, 8 Hondureño y 5 
Venezolano, di nan un so a 
sali di hospital. 
Ademas, el a anuncia cu Go- 
bierno federal ta evalua un 
ayudo pa famianan di e vic- 
timanan y a confirma cu a 
cuminsa un proceso adminis- 
trativo pa kita e contract y im- 


pone un multa na e compania 
cu tabata encarga di siguridad 
di e centro di detencion. 


Diaranson ultimo, Andres 
Manuel Lopez Obrador, den 
representacion di su secretar- 
io di Siguridad, a bisa cu al- 
gun funcionario encarga cu e 
centro di detencion a tene un 
“mal actuacion” na momento 
di contene e emergencia. 


Gobierno ta reconoce y “ta 
desaproba enfaticamente e 
mal actuacion di e sirbidonan 
publico cu no a cumpli cu 
protocolnan di proteccion di 
bida,” Rodriguez a indica. 

Cuba: Agencia di ONU ta haci donacion di casi dos miyon condom 


(CiberCuba) – Fondo di 
Poblacion di Nacionnan 
Uni (UNFPA) a haci dona- 
cion di casi dos miyon con- 
dom na Cuba, memey di 
un escasez grave cu den e 
ultimo dos aña a aumenta 
e cantidad di embaraso no 
desea, abandono di mucha 
y enfermedadnan di trans- 
mision sexual (ETS). 


A traves di Twitter e agencia 
di ONU encarga cu e salud 
sexual y reproductivo a infor- 
ma cu nan a duna 1.785.600 
condom masculino cu ya caba 
nan ta distribuyendo pa tur e 


areanan di salud na e isla. 


“Nos ta manda 2.800 pakete 
di 144 condom pa e muni- 
cipionan mas afecta pa e hor- 
can Ian na Artemisa y Pinar 
del Rio. Otro 9.600 pakete lo 
yega na e resto di e municipi- 
onan di e pais,” e entidad a 
indica. 


Na final di e nota el a splica 
cu e condomnan fabrica na 
India lo proteha e pobla- 
cionnan clave di embaraso- 
nan no desea, como tambe di 
infeccionnan di transmision 
sexual, incluyendo HIV. 


Desde 2000 Cuba a stop di 
bende condom na e boti- 
canan di e pais, y ta destina 
e donacionan di e preserva- 
tivonan aki na e poblacionnan 
di riesgo, manera hobennan y 


e poblacion LGBTI. 


Sinembargo, e medida aki no 
a stop e aumento di embara- 
sonan no desea, hopi di nan 
den hobennan, den e mayoria 


di e teritorinan Cubano. Na 
Artemisa, autoridadnan sani- 
tario a confirma un aumento 
di e cantidad di embaraso den 
menornan di 15 aña, debi na 
e falta di pildo anticonceptivo 
y condom, ademas di e co- 
mienso di actividad sexual na 
un edad jong. 


Autoridadnan 
a 
reconoce 
tambe cu sin condom ta hopi 
dificil e control di ETS na e 
pais. Mirando e escasez di 
esaki, e prijs di condomnan 
na Cuba a subi drasticamente 
ariba mercado preto. 


Venezuela: Cantidad di detencion pa conspiracion di corupcion den 
PDVSA ta aumenta na 27 


(ElNacional) – Autoridad- 
nan Venezolano a captura 
den e ultimo oranan dos 
directivo di e industria 
petrolero pa nan presunto 
relacion den un conspira- 
cion di corupcion den e 
sectornan energetico, cu 
locual ta suma 27 detenido 
pa e hechonan aki, di cual 
16 ta funcionarionan di e 
Estado y 11 empresario, e 
fiscal general, Tarek Wil- 
liam Sab, a informa diabi- 
erna. 


A traves di Twitter, e titular 
di Ministerio Publico a se- 
ñala cu ta trata di Jackeline 
Perico y Jose Lima, asigna na 
e Direccion Ehecutivo di e 
Produccion di e Faja de Ori- 
noco, un zona extenso cu tin 


a reservanan mas grandi di 
crudo. 
Ambos funcionario ta wordo 
acusa pa hechonan di corup- 
cion, na unda nan ta apa- 
rece como participante di e 
conspiracion desaroya den e 
estatal PDVSA y na e Super- 
intendencia de Criptoactivos 
(Sunacrip). 


Di otro banda, el a informa, 
cu lo investiga e hechonan 
grave di corupcion den e 
Corporacion 
Venezolano 
di Guayana (CVG), un dia 
despues cu e Polis Anti- 
corupcion a solicita dilanti e 
fiscal procesa hudicialmente 
un grupo di funcionarionan 
di e empresanan publico di 
recursonan minero, forestal y 
electrico, entre otro, ubica na 


e estado Bolivar. 
Anteriormente, e Fiscalia a 
confirma cu un diputado, e 
hefe di e entidad publico di 
criptoactivo, un alcalde, cinco 
trahado di un vicepresidencia 
di PDVSA lidera pa Antonio 
Perez, tambe deteni, dos em- 
pleado di e Intendencia de 
Mineria Digital y Procesos 
Asociado, y tres hues ta entre 
e implicadonan den e con- 
spiracionnan di corupción y 
ta bay wordo husga. 


Tambe ta forma parti di e 
grupo di detenidonan 11 em- 
presario, cu segun e fiscal, ta 
asocia na operacionnan di le- 
gitimacion di capital, proce- 
dente di e operacionnan ili- 
cito aki den e sector petrolero 
y di criptoactivo. 


Venezuela: Refineria Valero ta busca aprobacion di Merca pa importa 
petroleo Venezolano 


(Reuters) – Valero Energy 
Corp, e segundo refineria 
mas grandi di Merca, 
ta buscando permiso di 
Washington pa importa 
crudo Venezolano, segun 
cuater persona cercano na 
e situacion a indica, spe- 
rando cu nan por ripiti e 
permiso concedi na Chev- 
ron Corp na november 
despues di cuater aña di 
sancion. 


E administracion di presi- 
dente Joe Biden a suavisa al- 
gun di e sancionnan ariba e 
miembro di OPEC den un 
esfuerso pa curasha un dia- 
logo politico cu oposicion di 
e pais. Esaki a hiba na mas 
presion di parti di firmanan 
energetico di Merca, Europa 
y Asia, pero Washington a re- 
sisti di tuma stapnan adicio- 


nal te cu aworaki. 


E industria petrolero di Ven- 
ezuela a resumi su fluho pa 
Merca den luna di januari 
bao un licencia di e Depar- 
tamento di Tesoreria cu a 
wordo otorga na Chevron cu 


a permiti e magnate petrolero 
expande su produccion ey- 
nan y exporta e petroleo. Re- 
finerianan incluyendo Valero 
y Philips 66 a cumpra cargo 
for di Chevron, segun data di 
US Customs & Shipping ta 
señala. 


E decision di Chevron a bini 
como parti di negociacionnan 
pa ayudo humanitario y e 
eleccion presidencial. Pero 
esfuersonan pa financia e 
ayudo liberando e placa 
Venezolano gevries den exte- 
rior a paralisa e proceso y no 


tin ningun dialogo cu a tuma 
luga desde e momento ey. 


Valero ta puntrando e Depar- 
tamento di Tesoreria Meri- 
cano pa un excepcion manera 
esun cu nan a duna Chevron 
y permitie cumpra crudo di- 
rectamente for di e compania 
estatal petrolero PDVSA, un 
di e fuentenan a bisa, basa na 
Washington. 


Otro detayenan di e peti- 
cion di Valero no ta conoci. 
Ningun decision no a wor- 
do tuma ainda, e fuente a 
bisa, señalando cu Merca, pa 
aworaki, no kier suavisa mas 
e sancionnan di Venezuela 
te ora cu presidente Nicolas 
Maduro no cumpli cu e de- 
seonan politico di oposicion 
Venezolano. 

Departamento di recurso humano no a responde adecuadamente na e 
reportahenan di abuso sexual y mal conducta na The Voice 


(NLTimes) - E departa- 
mento y maneho di recur- 
so humano na ITV, e com- 
pania di produccion tras 
di The Voice of Holland, 
no a responde adecuada- 
mente na e reportahenan 
di mal conducta sexual 
tras di escena di e show di 
talento. 


Reportahenan tin biaha a 
resulta den warning verbal, 
pero no mas cu esey segun 
loke e agencia Van Doorne a 
conclui despues di conduci 
investigacion. Van Doorne a 
entrevista 62 persona y a mira 
email y mensahe di un set di 
data cu ta consisti di mas di 
3 miyon articulo. A conclui 
cu ITV y su departamento di 
recurso humano no tabatin 
un sistema pa e kehonan y e 
clima laboral tampoco tabata 


conduci e victimanan pa re- 
porta. 
Personanan no tabata sa unda 
pa bay pa por reporta e mal 
conducta. Tampoco nan ta- 
bata tribi di haci esaki pa mo- 
tibo cu nan no tabata sinti 
safe. Empleadonan a traha 
bao e impresion cu e maneho 
ta considera comportamento 
transgresivo normal y cu no 


ta aprecia “kehonan.” 
Ora e investigacion a cum- 
insa, tabatin critica tocante e 
decision di laga Van Doorne 
conduci esaki. ITV a contrata 
e agencia aunke abusonan 
dentro di ITV mes tambe ta- 
bata parti di e investigacion. 
ITV a defende e decision 
bisando cu Van Doorne tin 
“experiencia extenso den e 


tipo di investigacionnan aki.” 


Abogado di victima Sebas 
Dieksra anteriormente a bisa 
cu algun di e victimanan no a 
papia cu Van Doorne pa mo- 
tibo cu nan ta preocupa cu 
loke nan bisa lo ser informa 
na ITV. Anteriormente e si- 
man aki, e abogado a conta 
NU.nl cu ITV nunca a tuma 
contacto cu e victimanan di e 
comportamento transgresivo 
na The Voice pa e investiga- 


cion. 
Anteriormente e luna aki, 
Ministerio Publico (OM) a 
anuncia cu nan lo tuma ac- 
cion legal contra Ali B y lider 
di e banda Jeroen Rietbergen 
pa abuso sexual. Ali B ta en- 
frentando cargonan criminal 
pa 3 crimen sexual, uno di 
nan relaciona cu e programa 
di television. Rietbergen ta 
sospechoso di 1 crimen sexu- 
al cometi rond di e studionan 
di grabacion na The Voice. 


Gwyneth Paltrow ta gana 1 dollar den corte 


(AP) - Gwyneth Paltrow 
su motivacion pa bay hu- 
icio den un demanda cu ta 
acusa su persona di a man- 
da un persona cu tambe 
tabata skii “bulando” na 
un resort pa skii den aña 
2016 
tabata 
completa- 
mente comproba su ino- 
cencia. 


El a comproba su inocencia 
ora cu un hurado a declara 
su persona inocente den e ac- 
cident, otorgando su persona 
e 1 dollar cu el a pidi den su 
contrademanda. Mientras ta- 
bata lesa e veredicto den sala 
di corte, su fanaticonan a hala 
un rosea di alivio mientras 


Paltrow tabata sinta banda di 
su abogado purbando di evita 
cu su emocionnan por keda 
mal interpreta. 


“No ta hopi hende ta pasa 
door di henter e proceso cu 
tur e gastonan pa un solo 
dollar,” Tre Lovell a splica. 
“Pero e tabata kier a converti 
esaki den un caso unda cu e 
lo demostra cu “mi ta un bon 
persona” y “mi no ta bay laga 
niun hende probecha dimi.” 


Ora cu Terry Sanderson di 
76 aña di edad a entrega e de- 
manda den aña 2019, e tabata 
e tipo di caso cu aparente- 
mente tabata un caso tipico di 


yega un acuerdo cu un celeb- 
ridad, sinembargo e caso aki 
a sobrevivi 4 aña den huicio. 


“Mi tabata sinti cu acepta un 
acusacion falso tabata com- 
promete mi integridad,” el 
a publica na su 8.3 miyon 
siguidornan riba Instagram 
despues di e veredicto. 


Segun Sanderson, Paltrow ta- 
bata bahando e sero di mane- 
ra asina iresponsabel cu nan a 
dal den otro, lagando Sander- 
son tira mientras Paltrow y su 
compañeronan a sigui baha e 
sero. 


El a demanda Paltrow pa 3.1 


miyon dollar bisando cu e 
accident tabata resultado di 
negligencia y a laga su per- 
sona cu heridanan fisico y 
inkietud emocional sinem- 
bargo el a ahusta su keho y 
a pidi 300,00 dollar despues. 
Paltrow a entrega un con- 
tra demanda unda a pidi cu 


Sanderson lo cubri gastonan 
di abogadonan y lo paga 1 
dollar den dañonan causa na 
Paltrow pa motibo cu segun 
su persona, Sanderson ta “ex- 
agerando su heridanan y pur- 
bando di explota Paltrow su 
status como celebridad y su 
rikesa.” 

Entrega di premio di diferente competencia escolar durante celebracion 
di Dia di Himno y Bandera 


E siman aki, Minister 
Maduro tabata tin e plac- 
er di por ricibi na Bestu- 
urskantoor e ganadonan 
di e Competencia Escolar 
relaciona cu celebracion 
di Dia di Himno y Ban- 
dera 2023. E mandatario 
a felicita tur ganado y a 
gradici nan pa nan par- 
ticipacion. Igualmente, a 
expresa danki na tur scol 
y maestronan, como tam- 
be na mayornan, na un y 
tur pa motiva y yuda nos 
muchanan di scol den e 
competencianan aki. 


Kibra Coco Digital 
Comision Celebracion Di- 
anan Nacional, hunto cu SE- 
TAR, a organisa un compe- 
tencia di Kibra Coco Digital, 
den cual tur mucha y famia 
por a participa y contesta pre- 
gunta. Esaki tabata un com- 
petencia pa scol preparatorio 
y basico, den cual e muchan- 
an por a contesta varios pre- 
gunta tocante nos Himno y 
Bandera. E ganado a resulta 
di ta Shakyen Maduro di Co- 
legio San Hose cu a hunga 
cu su famia y a contesta mas 


pregunta corecto den menos 
tempo. 


Video - Kico mas bo ta gusta 
di Aruba 
Tur klas di scol por a graba un 
video y load esaki riba un QR 
Code cu a wordo crea special 
pa e competencia. Muchanan 
den klas cu ayudo di nan do- 
cente mester a graba un video 
cu ta mustra nan creatividad 
di expresa kico mas nan ta 
gusta di Aruba. Klas 5b di 
juffrouw Melisa Croes di St. 
Anna School a gana e com- 
petencia. Tur e muchanan di 
klas lo ricibi un dushi treat di 
Domino’s Pizza. 


Competencia di Pintura 


Durante e luna cultural, 
a reparti pa mas di 12 mil 
mucha di scol preparato- 
rio y basico, un pintura di 
cual e muchanan mester a 
pinta uzando nan creativi- 
dad pa expresa kico mas nan 
ta gusta di Aruba. Comis- 
ion di Maestro a percura pa 
evalua e pinturanan ricibi y 
na final a scoge e 4 pintura 
cu mas a resalta den catego- 
ria di Scol Preparatorio y pa 
Scolnan Basico onderbouw, 


middenbouw y bovenbouw. 
E ganadonan ta, Emma Pala- 
cio Betancurt di Scol Prepa- 
ratorio Cayena, Sylee Wong- 
fat di Pastor Kranwinkel klas 
1a, Juanita Bedoya di Ma- 
ria Goretti School klas 4 y 
Bryson Geerman di Scol Ba- 
sico Xander Bogaerts klas 5b. 


Gradicimento 
Na final, Minister di Finansa 
y Cultura ta gradici tur mu- 
cha y scolnan cu a participa 


den e competencianan brinda 
durante nos luna cultural. Un 
danki special na tur e partners 
cu a yuda haci e actividadnan 
cultural den luna di maart 
exitoso. Danki na Ministerio 
di Cultura, Departamento 
di Cultura, Comision Cel- 
ebracion Dianan Nacional, 
SETAR, UNOCA, Utilities 
Group, WEB, Elmar, APA, 
AAA y ATA pa e aporte na 
cultura di Aruba. 

Diadomingo dia 2 april temporada ta inicia 
Polis ta cla pa temporada di campamento 


Relaciona cu e tempo- 
rada di campamento ta 
inicia diadomingo awor 
dia 2 di April. Altocomis- 
ario di Polis drs. Ramon 
ARNHEM ta conseha nos 
comunidad pa mantene 
na e reglanan y condi- 
cionnan stipula pero tam- 
be pa tene precaucion pa 
e temporada aki cu biento 
fuerte y lama cu por bira 
bruto. Seguridad di cada 
ciudadano ta e prioridad 
di Cuerpo Policial Aruba. 


Pa 12:00 di merdia, diado- 
mingo awor dia 2 april 2023 
por cuminsa campa. Kiermen 
riba e fecha y ora stipula ta 
permiti pa pone trailernan y 
tentnan riba nos beachnan. 
Tur obheto cu wordo poni 
prome cu e fecha y orarario 
stipula lo wordo kita pa polis. 
E ultimo dia di campa lo ta 
dia 16 april 2023. 


Despues di campamento tur 
obheto mester wordo kita 
for di beachnan. Si esaki NO 
sosode polis lo kita esakinan 
riba gasto di e campador. Un 
yamada ta bay na un y tur pa 
mantene nos beachnan limpi. 
Deposita tur desperdicio den 
bari di sushi of den saconan 
di plastic, comporta nos mes 
y pasa un bon temporada 
di campamento sin ningun 
problema. 


Extra condicion a wordo aña- 
di na e permiso. Tene cuenta 
cu e siguiente condicion cu 
nos ta splica aki bao: 
1. Ariba e santo blanco di e 
beachnan bao ningun cir- 
cunstancia ta wordo permiti 


pa haci B.B.Q., na otro parti 
solamente por haci B.B.Q. cu 
B.B.Q. pit di gas. 


2. Tent y trailernan cu ta 
wordo uza pa campa mester 
ta den bon condicion. Nan 
mester wordo poni a lo me- 
nos 10 meter di e oriya di 
lama y nan mester wordo 
poni por lo menos 5 meter 
for di e caminda publico. No 
cumpli cu e regla aki, polis lo 
kita nan. 


3. Bao ningun forma ta wor- 
do permiti pa reserva tereno 
pa campamento. 


4. Tent, trailer y otro obheto- 
nan cu ta wordo uza pa campa 
no por wordo poni riba otro 
lugarnan cu ta e lugarnan cu 
ta destina pa esakinan y cual 
lugarnan a wordo destina pa 


Gobierno. 
5. Den e tentnan/trailernan 
mester tin suficiente recur- 
sonan pa loke ta trata du- 
namento di prome auxilio. 
(E.H.B.O.) 


6. Ta prohibi pa pone na tent/ 
trailer, obhetonan of plachi- 
nan cu no ta cuadra cu moral- 
idad. 


7. E campamento mester 
sosode conforme e condi- 
cionnan bao di cual e permiso 
a wordo otorga. 


8. Ta prohibi pa core cu ve- 
hiculonan di motor, bicicle- 
ta, cabay y garoshi riba nos 
beachnan y principalmente 
na lugarnan caminda ta des- 
tina pa publico. 


9. Ta prohibi di pega candela 


riba nos beachnan. 
10. Ta prohibi di bende cum- 
inda, softdrinks, mixdrinks, 
of cualkier otro tipo di arti- 
culo ariba beach sin permiso. 
11. Musica por wordo toca 
solamente for di den e trailer 
of tent den siman te 10:00 
p.m y den weekend te cu mey 
anochi di tal manera cu otro 
campadornan no ta wordo 
molestia. E uzo di sound 
system/amplifiers etc. ta wor- 
do permiti solamente si otro 
campadornan no ta sinti mo- 
lester di esakinan. 


12. Ta prohibi pa kap mata, 
sin permiso. 
13. Ta prohibi pa core cu 
boto y pa hancra esaki den e 
zwemzone tambe ta prohibi 
pa mara boto na boeinan cu 
ta destina pa scheepvaart. 
14. Ta prohibi e uzo di pal- 


let y carton riba beach. No 
cumpli cu e regla aki polis 
kita esakinan. 


15. Ta prohibi pa uza e beach 
of e palo di coconan como 
toilet. 


16. Ta prohibi pa tin cabay y 
cacho riba beach. 


17. Ta prohibi pa e campa- 
dornan uza e hutnan pa nan 
campa, nan ta wordo laga 
liber pa e personanan cu ta 
bin pasa dia. 


18.Bao ningun circumstan- 
cia mag di susha e beachnan. 
Boternan kibra of splinter di 
glasnan no mag di wordo laga 
atras riba beach, ni tampoco 
pa tira esakinan den lama. 
Esaki ta conta pa desperdicio 
tambe. 


19. E permiso no mag di wor- 
do pasa pa otro persona. 


20. E poseedo di e permiso 
mester tin esaki den su tent/ 
trailer na un caminda visibel 
pa polis. 


21. E poseedo di e permiso 
mester tene cuenta cu e tin 
solamente derecho riba e 
lugar di campa durante e 
tempo cu efectivamente e ta 
campando, prome cu esaki 
bo no mag di reserva, marca, 
pone cabuya etc. 


22. E poseedo di permiso ta 
keda responsabel pa cualkier 
daño na otronan debi na exis- 
tencia di su tentnan/trailer of 
otro obheto. 


23. Indicacionnan di polis 
duna na interes di orden pu- 
blico y seguridad di persona, 
bienes y basa riba moralidad 
mester wordo sigui estricta- 
mente. 


24. Ta prohibi pa usa e hut- 
nan pa campa, nan ta keda 
liber pa e usuarionan den dia. 


25. Esun cu no actua con- 
forme e condicionnan bao di 
cual e permiso a wordo otor- 
ga ta wordo considera di a ac- 
tua sin permiso. E permiso e 
ora ey ta wordo revoca y bo 
por haya un multa. 


Un recordatorio pa tur cam- 
padornan cu e ultimo dia pa 
campa ta dia 16 april 2023 
Sigui tur reglanan y sigur bo 
lo pasa un temporada dushi. 
Nos di Cuerpo Policial Aru- 
ba lo controla durante cam- 
pamento na tur parti di nos 
isla. 

SETAR su Business Event e aña aki cu enfoke riba “Change” 


Diahuebs 
anochi 
SE- 
TAR a organisa su Busi- 
ness Event 2023 na Hilton 
Aruba Caribbean Resort 
& Casino. E di 17 edicion 
di e Business Event tabata 
tin como topico “Build- 
ing courage to wade into 
the neverending waves of 
change”. E orador invita 
tabata Sr. Gregg Brown, 
kende ta un in-demand 
orador global, autor y 
consehero riba e topico 
cu di “Change” y “The Fu- 
ture of Work”. 
Director di SETAR, Sr. Ro- 
land Croes, a habri e anochi 
ya comparti durante su dis- 


curso e efectonan cu e pan- 
demia di COVID-19 tabata 
tin riba nos isla y con SETAR 
como compania esencial a sa 
di responde na e varios reto- 
nan cu a surgi den e ultimo 
tres añanan, pero tambe e 
oportunidadnan nobo cu es- 
aki a trece cune. 


Sr. Croes a comparti cu SE- 
TAR a enfoca riba 5 pilar 
importante pa por a nabega 
durante e periodo di incer- 
tidumbre, entre otro: Man- 
tene nos clientenan conecta, 
Cash 
Management 
door 
haci inversionnan necesa- 
rio, aumenta Eficiencia door 
di digitalisacion y mantene 
costonan operacional abou, 
Mantene mas trahado posibel 


na trabou y Corporate Social 
Responsibility p.e. donacion 
di tablets y prepaid cards pa 
data pa lesnan online y desar- 
oya e Aruba Health App. 


Na final, Sr. Croes a compar- 
ti algun highlights di Fiber y 
IPTV te cu 2022 y e metanan 
cu SETAR tin pa cu Fiber y 
IPTV pa final di 2023, p’asina 
mas cliente por experiencia lo 
ultimo den tecnologia di tele- 
vision y miho speed y conex- 
ion stabil na cas of negoshi. 


Na su turno, e orador invita 
Sr. Gregg Brown a duna un 
presentacion interactivo cu 
humor riba e topico di cam- 
bio, unda cu el a indica cu 
nos tur ta “change ready”. 
Hopi biaha nos ta bisa cu nos 
no ta ful cla pa cambio, pero 
e pandemia di COVID-19 
a mustra nos cu nos ta y cu 
nos por adapta lihe na cam- 
bio, uzando asina e ehempel 
di traha for di cas. Tambe Sr. 
Brown a elabora riba e topico 


di “The Future of Work” y e 
importancia di adopta tecno- 
logia. Ademas, el a comparti 
algun ehempel di e top 10 va- 
caturanan cu ta existe awen- 
dia cu no tabata existi prome 
cu e pandemia. 


Na final di e anochi, e invita- 
donan a sigui pa un recepcion 
unda por a network y inter- 
cambia di idea riba e topico 
di “Change” y “The Future 
of Work” presenta durante e 
evento. 

Mi a lanta cu amor pa bestia 
Skirbi pa di un 100% Arubiano 


Mi ta bira rabia ora mi 
lesa e postnan riba Face- 
book, esun nan di besti- 
anan abandona. Siman 
pasa atrobe un otro post 
over di 7 kitten cu a wordo 
laga atras den un caha di 
carton, y tambe di e cacho 
abandona na pompstation 
di Paradera cu mester di 
un cas.. Y cuanto post mas 
mi mester lesa cada rato 
di e fundacionnan cu ta 
roga pa haya foster homes 
pa bestia trai bestia. Cada 
pasa un dia ta algo otro! 


Mi mes ta stima mi bestianan 
asina hopi (nos tin 5 pushi y 1 
cachó), mi no ta compronde 
dicon otronan no sa di expe- 
riencia e amor cu bo por sinti 
pa un bestia di cas ... e ta algo 
hopi real! 
Mi a lanta cu amor pa bestia, 
semper nan tabata welcome 
na nos cas. Mi mama tabata 
y ainda ta un amante di bes- 
tia, y unda e ta, su cacho fiel 
Maya tambe tey. Mami ta 
papia cu Maya, discuti cune, 
razona cune, e ta sirbi Maya 
cuminda special prepará cu 
hopi amor, y anochi prome 
cu nan bai drumi, mi Mama 
ta prepara Maya su macuto pe 
cu hopi cuido y atencion. 


Desde mucha, na cas nos a 


sigui su ehempel y nos a a 
sinja stima y cuida nos bes- 
tianan. Semper tawatin un 
lugar den nos hogar pa amor 
pa bestia, y nos no a tira nan 
pafor; al contrario semper 
nan tabata mag di ta den cas. 
Nos a ‘dress up’ e cachó cu 
panja, e pushi nan tawata 
drumi den cuna di popchi, 
nos a hasta wak nos pushi 
TikiTiki duna lus. Maar ja, 
esey ta e cos: e amor cu nos 
a sinja di sinti pa bestia a bini 
for di cas. Mi mama tabatin 
un curason pa tur cos bibo y 
nos a biba y crece cu e senti- 
mentonan aki. 


Nos wela tabata mescos. Su 
cachó miniatura tambe ta- 
bata permiti den cas, riba sco- 
chi, den Oma Tina su brasa, 
y anochi e tabata drumi den 
airco. Tawatin varios cachó, 
tur cu nomber stranjo si: 
Chipi, Pilin, Goliath, Djaka 
Preto, y Oma Tina tawta 
adora nan tur. Nan tawata su 
companjeronan stima tanten 
cu e tawata na bida. E senti- 
mentonan a pasa for di gen- 
eracion pa generacion. 


Sinembargo, nos tabata un 
famia Rubiano no mucho co- 
mun. Nos bisiñanan tabatin 
un cachó brabo – nan tawata 
lage pafor dun cura - su uni- 
co proposito tabata pa blaf si 


a yega hende stranjo, y nan 
tawata dun’é carni curu cu 
sanger pa hacie agresivo, se- 
gun nan. Uy, mi tabata tin un 
tristeza pa nan cacho. 


Dus mi ta sinta pensa --- 
pakiko tur dia nos ta bataya 


cu e asunto aki di bestia aban- 
dona? Parce cu e campañanan 
di Spay & Neuter ta hasi casi 
0 impacto. Y mi ta pensa es- 
aki ta pasobra amor pa bestia 
mester bini for di cas! Nos ta 
bezig ta purba conscientiza 
e generacion robes! E gen- 
eracion cu ta wak Facebook 
y cu ta tuma cacho cu pushi 
sin cuida nan no por wordo 
alcansa mas, nan no por sinja 
kiko ta amor pa bestia mas. 
Nos mester eingelijk dirigí 
nos energia riba e muchanan, 
un generacion mas jong. 


For di un edad jong nos mes- 
ter siña mucha stima bestia, 
cu bestia tambe tin sentimen- 
to, cu bestia por transformá 
un mal dia den un bon dia, 
cu bestia por comprondé nos 
idioma, comberti nos den 
mihor ser humano, cu bestia 
por elimina nos soledad ora 
nos bira grandi i nos jiunan y 
nietonan abandona nos. 
P’esei: si bo mayor no a siña 


bo stima un bestia, bo por 
siña esaki door di educashon. 
E lo tarda mas cu un genera- 
cion, pero ban cuminsa awor. 
Cuminsa na skol, peuter- 
school, djey kleuterschool, 
djey basis, brugklas, etc, te cu 
universidad. Compasion hu- 


mano pa bestia mester ta un 
enfoque repetidamente du- 
rante nos hubentud. 


Tin hopi manera pa encura- 
sha esaki: 
kleurplaatjes, dia di hiba- 
bo-bestia-skol, 
skirbi 
un 
poema pa bo cacho, celebrá 
Dierendag a la grande, studia 
culturanan cu ta adorá bes- 
tia y haña sa dicon, laga un 
trainer bin skol y demonstra 
muchanan con inteligente 
cachónan ta, bishita e Dog 
Hotel. Y naturalmente, parti 
di e trayecto di educacion, 
tambe siña tocante steril- 
isashon i kastrashon, Spay & 
Neuter. Pero enfoca princi- 
palmente riba e amor y ba- 
lor… comprenshon pa dicon 
mester sterilisa y casta lo bini 
dimes. 
Otro idea nan? Ban brain- 
storm hunto: habri bo Dog 
Friendly Restaurant, bo Cra- 
zy Cat Lady Café, emplea un 
Office Dog (mi conose un 
doño di negoshi local cu tin 
su mesun cacho den oficina: 
Queenie ta super cordial cu 
tur esnan cu ta bin bishita y 
e staff di oficina nan tur ta 
adore). 


Dus... Nos por cuminsa 
educa e generacion adecua? 
Ban cuminsa awor pa asina e 
muchanan’ki por bira ser hu- 
manonan mas carinjoso, no 
solamente pa bestia pero pa 
tur ser cu ta biba! It will take 
time, but we can do it! 


Ultimo cos: e dicho di Gan- 
dhi, “E grandesa di un nacion 
y su progreso moral por wor- 
du huzga na e manera cu nan 
ta trata nan bestianan”. Nos 
mester tin berguensa di nos 
mes como Arubiano! Nos 
ta un ehempel mahos. Ban 
cambia esaki! 

Exitoso ABC – Open Karate Championship 2023 


Recientemente a tuma 
luga na Compleho De- 
portivo 
Frans 
Figaroa 
e Campeonato “ABC – 
Open 
Karate 
Champi- 
onship 2023” di Aruba 
Karate Bond (AKB) den 
colaboracion cu Aruba 
Sport Unie (ASU), Stich- 
ting Sportsubsidie Aruba 
(SSA) , Comite Olimpico 
Arubano (COA) y Lotto 
Pa Deporte. 


E mainta a ranca sali cu’n 
desfile di e paisnan cu tabata 
presente; scolnan di karate 
di Aruba, Boneiro, Corsou 
y Suriname. E campeonato a 
conta cu mas di 130 karateka 
participando den diferente 
categoria. 


E competencianan di “kata” 
(tecnica di karate) y “kumite” 
(pelea of bringamento) tabata 
fuerte entre e paisnan presen- 
te. Por a sinti e alegria y emo- 
cion di e publico presente na 
Compleho Deportivo Frans 
Figaroa. Otro categoria cu a 


causa hopi furor tabata esun 
di “Kumite Open Senior”. 


Tur pais a cay den premiacion 
y a bay cas cu medaya di tanto 
“kata” como “kumite”. Aruba 
a gana 81 medaya, Corsow a 
gana 31 medaya, Boneiro a 
gana 9 medaya y Suriname a 
gana 4 medaya. AKB ta con- 
tento cu tur “dojo” (scol di 
karate) miembro y no miem- 
bro cu a participa, igualmente 
tur coach y referee local y in- 
ternacional cu a yuda engran- 
dece e campeonato. 
Durante e “ABC – Open Ka- 
rate Championship 2023” a 
keda demostra cu karate ta 
bibo na Aruba y cerca e isla- 
nan ruman. Y cu dedicacion y 
disciplina ta duna su fruto na 
final di dia. Un danki ta bay 
specialmente na tur mayor cu 
ta hiba nan yiunan training y 
ta apoya nan yiu den e bunita 
deporte di karate. Palabra di 
pabien na tur “sensei”, coach, 
scol di karate y karatekanan 
di Aruba, Boneiro, Corsou y 
Surinam. 


Ministerio di Deporte ta sostene 
transmision di peleanan popular di boxeo 


Diaranson mainta, Min- 
ister Endy Croes a reuni 
cu Sr. Cornel Djaoen y Sr. 
Ludwig Leito unda a trata 
dos topico interesante pa 
e mundo di boxeo. 


E prome topico cu a trata ta 
e congreso internacional di 
Global Boxing Federation 
(GBF), cu tin e intencion ta 
pa haci un congreso grandi 
na Aruba otro aña. Sr. Djaoen 
y Sr. Leito a presenta e plan di 
GBF na e Mandatario di De- 
porte, tin alrededor di 50 pais 
di entre otro Africa y Ameri- 
ca, Asia y Europa cu ta desea 
di participa na e congreso aki. 


E congreso ta culmina cu al- 
gun pelea internacional hopi 
popular. E proyecto ta den 
fase pa finalisa cu e “business 
plan”. Mandatario di De- 
porte a expresa cu e ta bunita 
proyecto y iniciativa. Banda 
di esaki, a trata un otro topico 
esta e racha di boxeo, unda 


cu ta transmiti peleanan in- 
ternacional a traves di televi- 
sion. Dia 22 di april proximo 
na Las Vegas, Nevada ta tuma 
luga e pela di Tank Davis vs 
Ryan Garcia. Tin un gran 
interes pa e pelea y premira 
di ta uno sumamente intere- 
sante cu lo paralisa mundo. 


Minister Endy Croes a sigui 
bisa cu e la compronde cu 
den 2 ora cu a habri e benta di 
ticket, e pelea a sold out, pues 
esaki ta mustra e interes pa e 
pelea aki. Tin diferente pelea 
planea pa tuma luga den luna 
di mei y augustus, unda cu a 
dialoga riba esakinan y a duna 
sosten pa cu e transmision di 
peleanan popular unda cu 
pueblo por disfruta di e de- 
porte di aki. 


Pues, dos topico di interes cu 
a wordo hopi bon atendi y ta 
en espera di mas documento 
pa asina por finalisa e otro 
proyectonan. 


di nan tabata tin documento 
di e caso! Nos fraccion si a 
bay busca y a haya esakinan. 
Considerando cu e caso ta- 
bata 14 aña bieu, nos mester 
a traha duro pa haya y papia 
basa riba documentonan ve- 
ridico. 
Mike de Meza a contradeci 
nan ferosmente. Mike de 
Meza a splica bon cla: “Ami a 
dicidi pa no bay cassatie con- 


tra Tofanelli, Ami a sinta cu 
Tofanelli na mesa pa e areglo 
di pago, ami a consulta huri- 
dicamente y a dicidi pa termi- 
na e caso di vrijwaring contra 
Sr. Eddie Briesen”. 
Awo e pregunta mes ta bin: 
Pakico Mike lo gaña riba 
esaki? Pakico Mike lo tira su 
dos coleganan bao bus pa un 
mentira cu por a trece divi- 
sion y kiebro den partido? 


Pakico e lo bay colga su mes 
boluntariamente? Kizas pa- 
sobra e ta papiando e ber- 
dad? Kizas pasobra e tabata 
e minister encarga cu henter 
e asuntonan aki y tabata sa 
miho? Ken ta esun cu tin e 
experiencia y conocimento 
di e caso aki, no ta Mike de 
Meza? Dicon no a comparti 
e informacion aki cu e hala 
nobo? 


Dicon Ryçond no ta pidi dis- 
culpa di henter e hala bieu? 
Tur tabata conoce e trayecto 
di e caso aki. Nan tabata den 
ministerraad! Dicon nan no 
a bisa nada den reunion di 
strategia di fraccion? Dicon 
nan no a papia den e reunion 
publico? Nan kier a siña e 
hala nobo un les? 


Ryçond ta bisa cu Mike de 
Meza a gaña pueblo. Pero e 
no ta bisa kico Mike a gaña 
pueblo! Kico el a gaña pueblo 
segun bo, Ryçond? Bisando e 
berdad el a kibra bo credibi- 
lidad y awor bo kier gaña cu 
Mike a gaña pueblo? Unda 
bo pruebanan ta? Te n’e dia 
djawe bo no a presenta nada, 
palabra so. 


Mike a expone Ryçond y 
Gerlien cu boso ta dispuesto 
pa uza un strategia sin sub- 
stancia, sin prueba, sin doc- 
umentonan veridico, y sin 
conoce e proceso di e caso aki 
adecuadamente. Kico esaki 
ta bisa di boso credibilidad y 
seriedad? Esaki ta e politica 
nobo di e hala nobo? Ta zona 
mi mas bien un politica co- 
mun bastante bieu y caduca 
cu nunca lo bay cambia nada. 

Parlamentario Marco Berlis (MEP): 
Ken ta papia e berdad; Mike De Meza Of Ryçond Santos do 
Nascimento? 
Despues cu e reunion 
publico riba e Ley di To- 
fanelli a pasa nos por a 
wak tanto Sr. Mike de 
Meza y Ryçond Santos do 
Nascimento sali papia na 
medionan di comunica- 
cion. Riba dialuna e me- 
sun siman cu a trata e ley, 
Gerlien Croes a sali bisa 
cu su partido mester cam- 
bio paden, pafo y rond di 
dje. 


El a haci esaki den un rueda 
pafor di Cas di Partido AVP. 
Ryçond a bisa durante un 
entrevista cu fraccion AVP 
a strategia riba dialuna y lo 
sali papia riba e caso di vri- 
jwaring. Durante e reunion 
publico Ryçond y Gerlien a 
acusa coalicion di ta keto riba 
e caso di vrijwaring y pakico 
esaki no a wordo persigui. 
Sinembargo sr. de Meza a 
sali contradeci nan comple- 
tamente y a bisa cu loke su 
coleganan nobo ta bisando 
no ta berdad. Eynan e prob- 
lema a start y e division den 
partido a cuminsa. Esaki ta 
un analisis di e sucedido; 


FRACCION DI AVP SU 
STRATEGIA. AVP lo sali 
acusa gobierno y fraccionnan 
den coalicion cu nan no ta 
papia di e caso di vrijwar- 
ing contra Sr. Eddie Briesen. 
Remarcabel tabata cu frac- 
cion di AVP no tabata tin ni e 
vonnis di 22 November 2016 
riba e caso di Hof den Caso 
Tofanelli cu ta obtenibel on- 
line, ni otro documentonan 
di e caso. Basa riba kico nan a 
sali papia? 


Fraccion AVP sin documen- 
to di e caso, sin evidencia, 
a djis pa trata na score po- 
liticamente completamente 
basa riba mentira. Esaki nos 
ta yama politricks, triki sushi 
den politica. 


Ryçond 
nos 
semper 
ta 
bisa:“No kere niun politico, 
busca documento pa lesa, 
verifica, educa bo mes cu 
evidencia”. Unda boso evi- 
dencia tabata di e ponencia 
y acusacionnan den e caso 
di vrijwaring? Pa despues bo 
acusa cu ta sconde documen- 
to, cu no kier duna oposicion 
nada, confirmando cu niun 

Discurso di prome minister Evelyn Wever-Croes (MEP) na celebracion 
dia di trabao social 


Diabierna 31 di maart 
mainta, a tuma luga na 
Renaissance Convention 
Center e Celebracion Dia 
di Trabao Social cu e tema 
Respetando 
diversidad 
mediante accion social 
conhunto. Prome Minis- 
ter Evelyn Wever-Croes 
y Minister Rocco Tjon 
a asisti na e celebracion 
aki e mainta aki na unda 
cu Prome Minister a en- 
trega un bunita discurso 
na unda cu el a gradici tur 
trahado social na Aruba 
pa nan incansabel trabou 
y a enfatisa e importancia 
di trabou social. 


“Tin cu lo puntra nan mes 
kico ta asina special na trabao 
social cu mester dedica un dia 
pa su celebracion. E celebra- 
cion tin segun Federacion 
Internacional di Trahadonan 
Social como obhetivo pa de- 
staca e logronan di e trahado 
social, aumenta e visibilidad 
di e servicionan social pa fu- 
turo di e sociedad y defende 
husticia social y e derechonan 
humano. E fecha di e cel- 
ebracion aki a bira un punto 
culminante riba e kalender 
di e trabao social na unda tur 
trahado social na mundo ta 
celebra y promove e contri- 
bucion di e trabao na perso- 
nanan individual, famianan, 
comunidadnan y sociedad en 
general. Y p’esey mi ta con- 
tento di ta aki. 


Trabao social ta un di e pro- 
fesionnan cu ta crece mas 
rapido na nivel internacional 
cu cualkier otro profesion y 
ta haciendo esaki di forma 
significativo. Tin masha hopi 
motibo pakico trabao social 
ta un sector creciente. Un di 
e pruebanan solido ta cu e ta 
mustra resultadonan positivo 
ora gobiernonan en general ta 
inverti den servicionan social. 
Ora trahadonan social ta ac- 
tivo den un comunidad, sin 
importa si esaki ta grandi o 
chikito, semper e tin un im- 
pacto positivo cu ta resalta. E 
tin su efecto riba por ehem- 
pel reduccion di criminali- 
dad, muchanan cu ta bay scol 
y tambe empleo. 


Trabao social ta yuda e per- 
sonanan cu ta acudi pa ayudo 
resolve e problemanan cu 
nan tin den nan bida cotidi- 
ano pa asina nan por funciona 
di forma social atrobe y par- 
ticipa di un forma mas digno 
den nos sociedad di acuerdo 
cu nan posibilidadnan. 


Organisacionnan di trabao 
social ta colabora tambe es- 
trechamente cu residentenan, 
Polis, educacion, asistencia, 
empresario y otro organisa- 
cionnan riba tereno social. 


E pregunta cu ta surgi ta kico 
ta hiba un persona pa dedica 
parti di su tempo y su bida na 
trabao social? Nos sa cu tin 


biaha e ta un trabao malagra- 
decido pa motibo no ta haya 
reconocemento. Awe mi ta 
aki pa duna reconocemento. 
Hopi hende ta kere cu un tra- 
hado social tin e “silver bul- 
let” cu ta trece solucion pa e 
situacion cu e persona ta den. 
Loke hopi biaha no ta wordo 
comprendi ta pa un trahado 
social yuda bo, abo mes mes- 
ter haci algun tipo di esfuerso 
pa yuda bo mes. E trahado 
social por tene bo man como 
guia pa trece bo riba e bon ca- 
minda pero ta bo mes mester 
dal e pasonan necesario. 


E trahado social ta e persona 
cu hopi biaha tin e privile- 
gio di ta testigo di e storia 
di un persona cu kizas antes 
nunca a haya e oportunidad 
di cont’e. E trahado social 
por lo general ta hendenan 
cu un curason grandi, cu un 
sentido di y pa humanidad 
sobresaliente. Ora un hende 
scoge e trabao aki e ta pasobra 
nan ta kere y ta convenci cu 
nan alma y cuerpo cu nan por 
haci un diferencia den bida 
di esnan cu ta acerca nan pa 
ayudo. Manera Oprah Win- 
frey a bisa: “I’ve come to be- 
lieve that each of us has a per- 
sonal calling that’s as unique 
as a fingerprint – and that the 
best way to succeed is to dis- 
cover what you love and then 
find a way to offer it to others 
in the form of service, work- 
ing hard, and also allowing 


the energy of the universe to 
lead you.” E fingerprint di e 
trahado social sigur sigur ta 
super unico. 


E trabao social sinembargo 
ta encera un peliger pa e tra- 
hado social. Na unda nan ta 
pone e limite? Te con leu bo 
por laga bo trabao influencia 
bo bida priva? Ora bo sali di 
oficina atardi, e trabao ta keda 
na oficina of sin cu bo kier o 
realisa, bo ta hib’e cas? Tur 
esaki ta rekeri cu un trahado 
social, cu a pesar di tin un 
curason cu por tuma hopi y 
por mustra hopi amor, pasion 
y compasion, ta un persona 
cu tin un caracter fuerte pa 
su propio bienestar y protec- 
cion. 
Un trahado social ta un per- 
sona cu tin e habilidad di 
percibi loke otro hende no ta 
wak. 


Mary Kay Ash a yega di bisa: 
“Everyone has an invisible 
sign hanging from their neck 
saying, ‘Make me feel impor- 
tant.’ Never forget this mes- 
sage when working with peo- 
ple.” Abo si por lesa y descifra 
e sign aki mientras cu pa otro 
e ta keda desapercibi y nan no 


ni sa mes cu e t’ey. 


Un trahado social tambe tin 
e don di haci loke Alexan- 
der Den Heijer a constata: 
“When a flower doesn’t 
bloom, you fix the environ- 
ment in which it grows, not 
the flower.” E trahado social 
sa con pa trata e ambiente cu 
e flor ta crece aden pa haci es- 
aki floria manera e ta destina 
pa haci. 


Finalisando mi kier expresa 
palabranan di reconocemen- 
to y gratitud na tur trahado 
social pa e labor fantastico cu 
a bin ta haci den bienestar di 
nos hendenan y consecuent- 
emente nos comunidad. Nos 
tur sa cu si nos tin un co- 
munidad sano y feliz cu un 
minimo na ups and downs, 
e suma total ta mas grandi cu 
cada un di su componente 
separa. E trahado social ta un 
actor cu ta contribui grande- 
mente na esaki. 


Keda haci e trabao bunita aki 
cu boso a scoge pa haci y briya 
cu resultado cu tur hende por 
mira pero muy en special e 
personanan cu boso ta touch 
nan alma cu boso labor. 

Resultado Sorteo 
maart 31, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x Match 4 
57.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


390.000,- 


x match 4 


1219 


Sorteo # 3871 


Sorteo # 745 


x afl. 500,00 


x afl.15,00 
x afl 50.00 


Sagitario 


X2 


544 


x Jackpot 


Sorteo # 3871 
Sorteo # 


Sorteo # 1927 


0600 


2524 


Sorteo # 3871 


4445 


x Jackpot 


x match 4 
x afl. 12,00 


www.lottoaruba.com 


resultado : sorteo 31 Maart 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


7272 
750.000,- 


x Jackpot 
x Match 4+ 


Proximo Jackpot 


FP 


2244 


Afl. 490.000,- 




Letter 


0 
0 
0 
0 


0 
4 


151 


11 


0 
0 
4 


59 
77 



7 



x Match 4 
58.000,- 


Proximo Jackpot 


Sorteo # 1546 


Sorteo # 6077 


Sorteo # 


x afl 8,00 


Mega Ball: 


04-05-12-26 


Proximo Jackpot 


260.000,- 


x match 4 


1189 


Sorteo # 5709 


Sorteo # 639 


x afl. 500,00 


x afl.15,00 
x afl 50.00 


Virgo 


X5 


105 


x Jackpot 


Sorteo # 7906 
Sorteo # 


Sorteo # 1655 


7698 


4462 


Sorteo # 6950 


5563 


x Jackpot 


x match 4 
x afl. 12,00 


www.lottoaruba.com 


resultado : sorteo 31 Maart 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


9081 
750.000,- 


x Jackpot 
x Match 4+ 


Proximo Jackpot 


X2 
04-10-16-26-27 


7836 


Afl. 360.000,- 


anochi 


diario 
Korsou 
super4 
flamingo 


2338 
5280 
5739 
0174 
2848 
1437 
super5 
2096 
5573 
2926 
- 
5388 


“Caminda di Cruz bibo” 
Ta ser cancela p’e aña’ki y e organizador ta papia 


Organizador di “Caminda 
di Cruz bibo” a convoca 
un rueda di prensa p’asina 
duna di conoce e motibo 
principal di con a dicidi di 
tuma e decicion pa can- 
cela esaki p’e aña’ki. “Ca- 
minda di Cruz bibo” a 
bira un evento nacional cu 
ta pasa den diferente caya 
nan den Dakota y esaki a 
bira asina grandi “Tripad- 
viser”. 


Gina Nuboer, organizador 
y motor tras di “Caminda di 
Cruz bibo” a señala cu e no 
por carga mas e situacion fi- 
nanciero ya cu for di inicio di 
e proyecto aki Gina Nuboer 
a bin ta sostene financiera- 
mente esaki. Tambe a señala 
cu t’e na final a keda purba 
pa esaki tuma luga, pero no 
tabata posibel den ningun 
forma y manera. 
A tene cuenta cu e tempo cu 
tabatin na momento di a bati 
diferente porta di cual e re- 
sultado no tabata uno posi- 
tivo. 


Y si, a caso den ‘pito’ a logra 
algo tog, mester tuma na 
cuentay consideracion e lo- 
gistica cu tin entre otro e 
permiso necesario pa subi 
caminda cu tin su costo y 
otro detaye nan organizato- 
rio. Gina NieuwBoer ta sigui 
bisa: “Tin varios factor cu ta 
hunga un rol importante cu 
ta tuma tempo prome, du- 
rante y despues di ‘Caminda 
di Cruz Bibo’ di Dakota subi 
caminda. 


E factor tempo no ta yega 
mas, primeramente tabata 
e parti financiero cu no por 
cubri e gasto nan cu esaki ta 
trece cune, despues t’e tempo 
cu a sigui core cu ta haci cu 
tur cos no ta alcansabel mas. 
Danki na Dios p’e salud y 
forza cu nos a logra haci esaki 


for di aña 2009, esaki tabata 
e prome “Caminda di Cruz 
Bibo” di Dakota y a organi- 
za tambe pa dos (2) ocacion 
‘Diadomingo di Rama Bibo’ 
di Dakota. 


Danki n’ami famia p’e res- 
paldo total, na tur y cada un 
momento p’e añanan tras di 
lomba. Na tur integrante cu 
ta participa dilanti y p’atras di 
cortina cu volutad propio, na 
tur instancia, prensa, tur otro 
medio di comunicacion. Un 
danki special na Pastoor Sz- 
pila cu a kere den ‘Caminda 
di Cruz Bibo di Dakota’ y 
tuma’e brasa habri. Cu hopi 
‘Fe’ lo rebiba ‘Caminda di 
Cruz Bibo’ den nos mente y 
curazon e aña’ki. 


N’e comunidad di Aruba 
completo danki, masha dan- 
ki p’e apoyo incondicional di 
tur e aña cu a wak nos crece 
gradualmente te bira un 
evento. Nacional. Asina ta 
keda pendiente pa otro aña” 
tabata e palabra nan di parti di 
Gina Nuboer organizador di 
“Caminda di Cruz bibo”. 


Departamento di Aduana ta cera 
riba Diabierna Santo y di dos dia 
di Pasco di Resureccion 


Departamento di Aduana ta informa cu su oficinanan 
ta cera riba Diabierna Santo, 7 di april y di dos dia di 
Pasco di Resureccion, esta dialuna 10 di april 2023. 


Tur servicio pa cliente y publico en general lo reanuda riba 
diamars 11 di april desde 7.30 ‘or di mainta. 


Departamento di Aduana ta haci un suplica na tur su clien- 
tenan pa pidi servicio na tempo pa preveni tardansa. Nos ta 
spera di por a informa debidamente y ta desea comunidad di 
Aruba un feliz siman santo y Pasco Grandi. 

TA BUSCA 


abEsO 


roofing & Contractors 
Ta busca 
Dakbedekkers 
Por yama na 
593 6720 of 593 9536 


________________________________216379 


San Nicolas 
Oranjestad 


Dokter na warda 


Botica na warda 


Oranjestad: 
Oduber 
Tel. 582 1780 


San Nicolas: 
Aloe 
Tel. 584 4606 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BUSCA 
Professional signs & Metal 
mester specialista cu experticia 
cu por traha cu letternan y 
structura di aluminium form 
welding (sign maker y sign 
paint) elabora tambe letter in 
plexiglass 
Tel. 587 0442 


a v i s o @ b o n d i a . c o m 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 


brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 
Un camber cu tur cos inclui na 


brikstraat 1 
Tel.564 1979 
_________________________ 
SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BENDE 
Caha di Orgel. 
Tin 3 cylinder NObO. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama Mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 
Mi ta cuida mucha “ baby sister”. 
Mi tin bon experiencia 
y bon cuido 
Te. 562 5941 
_________________________ 


TA BENDE 
Hooi a yega (yerba pa bestia) 
Matividiri 60 
594 1317 
Afl.55 pa 74 LB 
Tel. 594 1317 
________________________ 


obituario 

“Oh Divino Niño cu no ta desampara ningun 
hende. 
Cu un ternura grandi Bo ta guia nos pa yega na cas 
di nos Tata pa asina nos por gosa hunto den Su 
gloria.” 


Nos ta anuncia fayecimento di: 


Regina Filomena Tromp 
Miho conosi como “Chichi, Tanta Chichi of 
Ninina” 
*17 april 1951 - †28 Maart 2023 


Na nomber di su: 
Unico yiu stima: 
Rachelle Tromp y Igmar Lumenier 
Nieta nan y nieto stima: Griachelka, Giandra, 
Gilliandra y Rygell Martinus 
Tata: †Ignacio Tromp 
Mama: † Maria Tromp-Semeleer 
Rumannan: 
Dominico y Yvonne Tromp-Frans y yiunan 
Alberta Tromp 
Eduardo y Fortunata Tromp-Figaroa y yiunan 
Martin Tromp 
Miguel y Ada Tromp-Adamus y yiu 
Bernadetta Tromp y yiunan 
Y demas rumannan den Felis Memoria. 


Ex coleganan di Landsradio y Setar y tambe bon 
bisiñanan band’i cas. 


Comernan: Truus Koolman y famia 
Celina Croes-Tromp y famia 


Ihanan: Joceline Croes y demas ihanan. 
Bon amiganan: Agy Thiel y famia, Catrientje 
Wolff y famia na St. Maarten 


Sobrino(a)nan, sobre sobrino(a)nan, swa y cuña 
nan, primo(a)nan, amigo(a)nan y demas famia: 
Tromp, Semeleer, Martinus, Frans, Lopez, 
Jones, Britten, Tamayo, Figaroa, Croes, Thijsen, 
Guzman, Kniest, Lumenier, Ruiz, Adamus, 
Delgado, Brete, Koolman, Thiel, Wolff, Roza, 
Farro, Gomes, Frank. 


Un gradicimento na tur e zuster y broeder nan di 
Hospital Gebouw A, Afdeling 4. 
Ta invita pa e acto di entiero cu lo tuma lugar dia 1 
april 2023 na Aurora Funeral Home di 9or pa 11or 
di mainta y despues sigui pa Santana Catolico na 
Noord. 


Enbez di manda Flor/Krans por hasi donacion pa 
Wilhelmina Kankerfonds Aruba. Lo tin un box 
disponibel na Aurora Funeral Home. 


Famia ta pidi disculpa si den nos momento di 
tristeza nos por a lubida un famia of conoci. 


Disculpa nos cu nos no por ricibi bishita di 
condolencia na cas ni prome ni despues di entiero. 


“Señor ta mi wardador, mi no tin falta di nada. 
Den kunuku di yerba berde E ta ponemi sosega. 
E ta hibami na awa trankil, pa mi bolbe haña forsa” 


Cu inmenso tristesa y dolor na nos curason, pero 
conforme cu boluntad di Dios, nos ta anuncia fayec- 
imento inespera di mi esposo, tata y ruman stima: 


Eric Anthony van der Biezen 
* 28-7-1962 - † 28-3-2023 


Na nomber di su: 
Esposa stima: 
Sica van der Biezen-Simileer 
Yiunan stima: 
Eldrick “Ekkie” van der Biezen y Leeanne Kelly 
Erishka “Ishka” van der Biezen y André Koolman 


Mayornan: †Eugenio “Efi” y †Estelita “Chichi” van der 
Biezen-Donata 
Suegro y suegra: 
†Pablo “Shon pa” y †Francisca “Kita” Simileer-Ruiz 


Rumannan: 


Albino y Helena van der Biezen- Semeleer 
Diana van der Biezen 
Elmira y †Hans Schlikker-van der Biezen 
Olivia van der Biezen 
Vilma y Rudy Villarreal-van der Biezen 
Haime y Cecilia van der Biezen-Semeleer 
Silvia y †Daniel van Heyningen-van der Biezen 
Eugene y Violeta van der Biezen-Kock 


Sobrino(a)nan y nan respectivo famia: Milouschka, 
Anouska, Bianca, Aímee, Jairo, Sibelly, Akili, Eugeen, 
Aäron, Melania, Aurelio, Melissa, Arnold, Sorayda, Ray- 
mund, Vianney, Randy, Ginho, Xavier, Rugino, Anita, 
Omaira, Francis y Tanisha. 


Sua y cuñanan: 
Bibi y Toos Simileer-Zondag 
Maria y †Nicolaas Everon-Simileer 
†Nora Simileer 
Jani y Julieta Simileer-Dania 
Edwin y Maria Simileer-Orman 
Frido y Maria Simileer-Jacobs 
Thomas y Elcira Simileer-Hernandez Rodriquez 
Rufino Simileer 
Pablo y Harma Simileer-Doedens 
Jovito Simileer 
Hose Simileer 
Gemma y Frans Figaroa-Simileer 
Rudi y Blanca Simileer-Espitia 


Omo y tanta, primo y primanan, Ihanan, amigo- y cono- 
cirnan, bisiñanan, coleganan di S.V.O.A/ Colegio Aruba- 
no, miembro nan di Thrill Walkers y Get fit. 


Famia: van der Biezen, Simileer, Donata, Ruiz, Semeleer, 
Schlikker, van Heyningen, Villarreal, Kock, Rooze, Plaat 
y demas famia. 


Ta invita pa asisti na e anochi di condolencia cual lo tuma 
lugar dialuna 3 di april 2023, di 7or pm pa 9or pm na Au- 
rora Funeral Home. 
Acto di entiero lo tuma lugar diamars 4 di april 2023, di 
2or pm pa 4or pm na Parokia Santa Filomena, despues lo 
sali pa Santana catolico Pastoor Kraanwinkel na Paradera. 


Na lugar di flor of krans un donacion pa “Aruba Heart 
Foundation” lo ta altamente aprecia. Lo tin un box dis- 
ponibel pa e bunita gesto aki. 


Nos ta lamenta cu despues di entiero nos no por ricibi 
bishita di condolencia na cas. 


Caminda Dios ta, ey mi ke biba. 
Señor ta mi lus y salbacion, 
di ken lo mi tin miedo? 
Señor ta fortalesa di mi bida 
pa ken lo mi tembla? 
Salmo 27 


Cu dolor na nos curason, nos ta participa 
fayecimento di nos ser stima: 


Sra. vda. Iginia R. van der 
Weide-de Windt 
Mihor conoci como “Ina” 
*27-07-1936 - †31-03-2023 


Acto di despedida lo wordo anuncia despues 


Virgen Santisima di Guadalupe mustra nos cu 
bo ta nos Mama, defende nos den momento di 
tentashon consola nos tristesa nan y yuda nos 
den tur nos necesidadnan. 


Cu dolor na nos curason, nos ta participa 
fayecimento di nos ser stima: 


Sra. vda. Rosalinda F. 
Bernabela-Figaroa 
Cariñosamente yama “Linda” 
*04-09-1951 - †29-03-2023 


Acto di despedida lo wordo anuncia despues 


SERVICIO A23 


Diasabra 1 aPriL 2023 


Conseho Pastoral Parokial Santa Cruz 
Schedule di actividad den Semana Santa na misa “Inmaculada 
Concepcion” Santa Cruz 


Diadomingo awor, dia 2 
di april, ta Diadomingo di 
Rama y pueblo di Dios lo 
rebiba Hesus su entrada 
triunfal na Herusalem cu 
bendicion di rama, proce- 
sion y Santa Eucaristía. Ta 
topa 7:30am na Plaza Cu- 
rason Inmaculada di Ma- 
ria pariba di misa, unda 
lo bendiciona e ramanan 
pa despues sali den proce- 
sion. 


Pastor Jairo Maduro y Pad- 
er Jose M. Nava ta haci un 
apelacion na tur fiel pa sigi cu 
debocion e proceso di comb- 
ersion na Dios. Laga Hesus 
drenta e tempel cu ta bo bida, 
bo Herusalem pa cuminsa un 
bida nobo. 


Ta invita un y tur pa tuma 
parti na e siguiente actividad- 
nan den Semana Santa: 
Dialuna, 3 di april - 6:15 pm 
Caminda di Cruz den misa; 
7:00 pm Celebracion Eucari- 
stico y 8:00 pm Oportunidad 
pa confesa 


Diamars, 4 di april - 6:00 pm 
Trecena di San Antonio; 7:00 
pm Celebracion Eucaristico 
y 8:00 pm Oportunidad pa 
confesa 


Diarason, 5 di april – 7:00 pm 
Misa Crismal na Pro-Cat- 
edral San Fransisco di Asis, 
celebra pa Mgr. Luis A. Secco 
y con-celebra pa tur Pastor di 
Aruba. No tin misa na otro 
parokia. Mgr. Secco lo con- 
sagra azetanan pa bautismo, 
confirmacion, 
sacramento 
di enfermo y sacramento di 
orden sacerdotal pa uso den 
e aña liturgico aki. Durante 
Santo Eucaristia e Sacerdote- 
nan di nos Isla lo renoba nan 
promesa sacerdotal. 


Diahuebs, 6 di april – Dia- 
huebs Santo Conmemora- 
cion di Ultima Cena di Se- 
ñor. 
7:00 pm Celebracion Euca- 
ristico. Lo celebra e misteri- 
onan di Institucion di Santa 
Eucaristia, Orden Sacerdo- 
tal y Cristo su mandamento 
di stima otro. Despues di 
predicashi tin labamento di 
pia. Mesora despues di Misa 
ta sigi cu Adoracion te 10:00 
pm. Keda compaña Hesus 
den su agonia. 


Diabierna, 7 di april – Diabi- 
erna Santo di Pasion y Morto 
di Señor. 
5:00 am Caminda di Cruz di 
bario di Santa Cruz. Ta sali 


for di parking lot pariba di 
misa y lo pasa den Santa Cruz 
y Papilon y caba na entrada 
principal di misa. Ta gradici 
e 14 famianan cu a pone nan 
cas disponibel pa resa un 
stashi. Ta haci un yamada na 
tur fielnan pa tuma parti na e 
Caminda di Cruz den bario 
pa medita riba Hesus su ul- 
timo dia riba mundo. 
8:00 am Caminda di Cruz di 
Mama Maria den Ser’i Noka. 
Bin cana hunto cu Mama di 
Hesus, y mira pa medio di 
su wowo, loke Hesus a pasa 
aden riba Su caminda pa Cal- 


vario. 
10:00 am Caminda di Cruz 
den misa pa muchanan. Laga 
e muchanan conoce Hesus y 
e nificacion di Su caminda di 
Cruz. 
2:15 pm Lectura y Medita- 
cion di 7 Palabranan di He- 
sus pa Pader Jose M. Nava. 
Na cruz claba, Hesus a papia 
shete bez. Ban hunto medita 
riba e palabranan aki. 
3:00 pm Conmemoracion 
di Pasion y Morto di Señor. 
Lectura di Pasion di Señor y 
Adoracion di Cruz. 
5:00 pm Nobena na honor di 


Hesus Misericordia. 


Diasabra, 8 di april – Diasa- 
bra di Aleluya 
8:00 pm Celebracion di Vi- 
gilia Pascual, Resureccion di 
Señor. Bendicion di candela 
nobo, Bautismo, Eucaristia, 
bendicion di awa. Tur hende 
trece un bela y boter pa awa 
bendita 
. 
Diadomingo, 9 di april – Di- 
adomingo di Pasco di Resu- 
reccion 
8:00 am – Misa Solem di dia 
di Pasco di Resureccion 


11:00 am - Misa Solem di 
dia di Pasco di Resureccion 
na Spaño 
6:30 pm - Misa di atardi di 
Pasco di Resureccion 


Dialuna, 10 di april – Di dos 
dia di Pasco di Resureccion 
9:00 am - Celebracion Eu- 
caristico y 11:00 am – Bau- 
tismo. 


Di antemano y di curason 
danki pa asisti na e actividad- 
nan aki y pa colaboracion na 
nos accion di Cuaresma. Fra- 
ternalmente, 


internacional 
a24 


Diasabra 1 aPriL 2023 
Oficialnan di UE ta bisa cu ayudo pa Libanon ta depende di acuerdo 
cu IMF 


(AP) — Un oficial di 
Union Europeo bishitan- 
do Libanon a bisa diabi- 
erna cu e cuerpo interna- 
cional ta bay aumenta su 
asistencia humanitario pa 
e pais afecta pa crisis, pero 
cu ayudo mas significante 
a largo plaso ta depende 
riba reforma y un acuerdo 
cu Fondo Monetario In- 
ternacional. 


Comisionado 
di 
UE 
pa 
Maneho di Crisis, Janez 
Lenarcic a bisa na un confer- 
encia di prensa despues di su 
bishita di dos dia cu UE ta 
bay duna mas di 60 miyon 
euro den asistencia humani- 
tario pa Libanon na 2023, 
un aumento di 20% riba aña 
pasa. 


Pero el a adverti cu e ayudo 
“no ta un solucion sostenible 
a largo plaso” pa e crisis fi- 
nanciero masivo cu a laga 
tres cuarta parti di poblacion 
di Libanon, di 6 miyon, den 
pobresa. 
El a bisa cu pa sali di e cri- 
sis, Libanon mester eligi un 
presidente – cu lo resolve un 
bashi presidencial cu a conti- 
nua pa cinco luna – y pa firma 
un acuerdo cu IMF, cual el a 
bisa lo habri porta pa sosten 
financiero substancial tambe 
for di Union Europeo, cu lo 
mester yuda Libanon recu- 
pera di e collapse. 
Progreso pa finalisa e pakete 


di ayudo di $3 biyon pa Liba- 
non a keda en gran parti para. 
Desde cu a yega na e acuerdo 
preliminar cu IMF casi un 
aña pasa, oficialnan Libanes 
a haci progreso limita riba 
reforma rekeri pa cera e acu- 
erdo, cu lo inclui restructura 
e debe di e pais y su sistema 
di banco den peliger, refor- 
mando su sistema di electri- 
cidad publico cu apenas ta 
funciona, y haciendo reforma 
den gobernacion. 
Oficialnan di IMF a bisa cu 
inaccion lo laga e nacion den 
un “crisis sin fin” den cual 
por spiraal den hiperinfla- 
cion. 


Prome minister Griego ta haci extension di muraya na frontera un 
promesa di eleccion 


(AP) — Prome minister 
Griego a priminti ayera 
pa extende un muraya na 
e frontera terestre di e 
pais cu Turkia mientras 
el a campaña pa eleccion 
general di e pais. 


Prome 
minister 
Kuriakos 
Mitsotakis, kende a convoca 
e eleccion pa dia 21 di mei 
anteriormente e siman aki, a 
presidi riba un ceremonia pa 
firma e decision di su gobier- 
no central-derechista pa casi 
duplica e largura di e mura- 
ya di staal existente durante 
proximo aña. 


E muraya actualmente ta di 


37.5 kilometer, y gobierno 
tin plan pa extend’e cu 35km 
durante proximo 12 luna. Pa 
2026, oficialnan di gobierno 
a bisa, ta bay agrega mas cu 
100km di muraya. 


Seguridad di frontera ta keda 
un asunto di perfil halto na 
Grecia pa motibo di disputa 
di hopi tempo cu Turkia y 
migracion masivo di refu- 
giado y migrante den Union 
Europeo durante 2015-16 cu 
tabata impulsa en gran parti 
pa e guera na Irak y Siria. 


Mitsotakis y otro oficialnan a 
acusa nan oponentenan po- 
litico di partido iskierdista 


Syriza di purba di socava e 
proyecto y blokea e intento di 
gobierno pa obtene fondonan 
di Union Europeo pa esaki. 


Oficialnan di Syriza a acusa 
gobierno di malrepresenta e 
posicion di oposicion, agre- 
gando cu comision ehecutivo 
di UE ya a duna veredicto 
contra fondonan directo pa 
murayanan na frontera. 


Gobierno ta argumenta cu 
e muraya a funciona como 
un disuasor efectivo contra 
migracion ilegal, yudando 
preveni mas cu 250mil cru- 
sada na e frontera terestre aña 
pasa. 


Trump enfrentando al menos un cargo di delito na New York, segun 
fuente di AP 


(AP) 
— 
Ex-presidente 
Mericano, Donald Trump 
ta enfrentando varios car- 
go di falsifica documento 
di 
negoshi, 
incluyendo 
al menos un delito, den e 
acusacion entrega pa un 
gran hurado di Manhat- 
tan, segun dos persona fa- 
miliar cu e asunto a bisa 
AP ayera. 


Diamars ta bay arest’e y 
proces’e formalmente den su 
caso di pago pa silencio, po- 
niendo e escena pa e momen- 
to historico y shockeante den 
cual ta forsa un ex-presidente 
para dilanti un hues pa scu- 
cha e cargonan criminal den 
su contra. 


Maske e acusacion tabata seya 
y e cargonan specifico no ta- 
bata conoci inmediatamente, 


detayenan a ser confirma pa 
hende cu a papia den condi- 
cion anonimo pa discuti in- 
formacion cu no ta publico 


ainda. 
Ora Trump entrega su mes, 
ta bay proces’e mas tanto 
manera cualkier otro persona 


enfrentando cargo, sacando 
potret, tumando su finger- 
print y tur cos. Pero no ta 
spera cu ta bay pon’e na boei; 


e ta bay tin proteccion di Ser- 
vicio Secreto y casi sigur ta 
bay sali e mesun dia. 


Mientras tanto, team legal di 
Trump a prepara su defensa 
mientras e fiscal a defende e 
investigacion di e gran hu- 
rado cu a impulsa e asunto 
pa bay den huicio. Republi- 
canonan congresional como 
tambe Trump mes ta bisa cu 
e asunto tin motivacion po- 
litico. 


E caso ta lansando Merca 
den teritorio desconoci, cu 
Trump como e prome ex- 
presidente den historia pa en- 
frenta un enhuiciamento. Y e 
implicacionnan politico por 
ta enorme prome cu eleccion 
presidencial di proximo aña. 


